url: =Indonesia ah pasal khat aki gui awk (Suicide) laitak Facebook Live in khahkhia ~ ZD :: ZOMI DAILY\nposted on 18 March 2017 at 4:57 pm Lomkholna: Indonesia, News, Sawltak, World\nIndonesia gammi khat amahleh amah aki gui awkna, khautawh aki khailup laitak, Suicide laitakpen Facebook Video tungtawn in Live Broadcast in khahkhiamawk ahih manin, Indonesia gammi te linglawngsak mahmah cih Jakarta Post pan kiza hi. Tuabang aki gui awkna Facebook Live in akikhahpen Indonesian Government in atheih ciangin Social Media Platform neite ahi Facebook te tungah amanlang in alakkhiatsak nading un kumpi in ngetna neihsak cihi.\nIndonesia Communications and Information Ministry panin Director Samuel Abrijani Pangerapan in agenkhiatna ah gammi te tungpanin Report ka ngahkhit phet un Facebook thunei te tungah ngekna kibawlpah in, Suicide Live Video akikhahpen aphetsak nading un ki zasakpah cihi.\nAmahleh amah aki gui awk, aki khailumpa pen kum 35 aphakhin khat ahihi. Friday ni zingsang 9am hunin Facebook Video tungtawn in Live Broadcast in aki Suicide laitak khahkhia cimawk hi.\nFacebook te tungah Indonesia kumpi in ngetna bawlsak ahih manin, tua Live Suicide aki khahkhia Video pen tuani nitaklam 8:30pm hunpawl in ki lakhiapan cihi. Zingsang 9am panin nitaklam 8:30pm kikalsung in Facebook leh adangdang Social Media tungtawn in mi tampitak in aki khailupna Video mukha uh cihi.\nFacebook Live akhahma in aki khailumpa in amah ii Facebook tungtawnmah in laigelh in nusia hi. “Amah pen ngaihcihtak in ka ngaih himahleh keileh ka tate hong nusia in hong taisanzen hi. Koilam hong taisan cih kathei kei hi. Bangpianghiam cihzong genthei keng. Bang kacihdiam cihzong geeltheikeng. Ngaihsut hamsa salau ing” ci’n Facebook tungah gelhkhia cihi.\nTuabang in agelh khitciangin agawl panin kikhailum a, aki khailupna Live Video pen nai 1 leh Minute 45 bang kizaihkha cihi. Tua Video pen Facebook tungah nai 12 sungkhawngbek ki enthei himahleh 100,000 veibang ki enman cihi.\nIndonesia Communications and Information Ministry in tua Video pen Social Media tungah akhahsawn, ahawmsawn aom peuhmahleh “Electronic Information and Transactions Law” aom bangin thukhenna tuakding uhhi ci’n mipi te’n Online ah akhahkhiatloh nadingin thupia uhhi.\nUkdan zong atuamtuam hi. Zomi sungahzong pawlkhat Facebook natna (Facebook Disease) anei omleh kilawmmai hi. Athupi hethetlo, amau ii Personal vai, innkuansung vai, avakkhiatna, mawtaw tuanna leh annekna cihbangpeuh Facebook Live in akhahkhiakhia ompongmawk hi. Midang te’n muhpihleh amu te’n bang phattuamna a ngahdiam? Ahih keileh akhahkhia te adingin akhahkhiatna hangin bang phattuamna aomdiam? A ngimna taktak uh bang cih honggenloh uhhangin, atamzaw (atamzaw) pen aki sialnuam uh hihtuak lelmai uhhi.\nIndonesia gammi pa sangin ahehpihhuai zaw ihhih khakding lauhuai 🙁 ZD Sawltak #zomidaily\nPrevious: ZAM Thupuak :: 19 March 2017 (UNHCR / MHPSS Meeting Update)\nNext: US gamsung ah aguk lutsawm Chinese gammi 4 kiman ~ ZD\nBukna hoih ~ Tdkhen\nNotre Dame meikatna le Christian upna ~ Peter Suumpi\nNew Zealand, Auckland khuasung ah huihpi in nawkgawp, inn 100,000 val cimawh in om


timestamp: atn

url: =March 31, 2020, 03:22:39 pm\nAuthor Topic: 5G in Keene? Smart meters banned? (Read 5960 times)


url: =MP Pau Lun in bangsem? ~ Sia Do Khup :: ZOMI DAILY\nposted on 4 July 2017 at 12:14 am Lomkholna: Dokhup, News, Politics, Zomi\nTu zingsang Vuanzi Pau Lun kiangah “I gam ading bang teng na sem khin ta a?” ka va ci miau hi. A sepsa tampi lak pan tawmkhat ong hawmsawn ing.\n1. NAKZANG LEI VAI\nNakzang lei pen kei zong tuikhan lai-in ka buaipih khak khat ahih manin ka dong masa pah hi. Kei theihna ah State Budget in cin lo ahih manin Chin State vuanzite tang vetlo cih hi a, tua pen zuauthu nahizaw hi. Chin State budget val a ki ap kik ding GRF (Gross Refund) Ks. 4000 Millions a om lam a theih ciangin Vuanzi Pau Lun in Cabinet meeting panin Nakzang lei bawl nadingin na ngen khia hi. Mipi in kithei kha lo. Ks.1500 Millions hong pia uh a, Ks.1300 Millions bei ci.\n(“World bankte tawh zong kiho khin ahih hangin Singngat leh Behiang kal a kamciam uh zong tudong pialo mawk uh ahih manin a omsa pen mah mancip ing ci”)\nCHIN STATE AMASA PEN\n2. LIFT FUNDte tawh Mandalay ah kimu MCCT (Mother Child Cash Transfar) pan Chin State ading US $ 10 Millions ngah. Kawlgambup ah hih huhna Chin State in ngah masa pen.\n3. Chin State bupah kum 90 val Pi leh Pu 146 om a, Tedim gamah 40val om state bupah a tam pen. Hih pipu ten kha khat Ks.10,000 a san nading uh vaihawmsak. 2016 kum gialpi gimna thuak Tonzang gam ading sikkang dal 14,000 vaihawmsak.\nZOMI KHANGNOTE ADING\n4. State hamphatna mundang sang mark tawmzaw tawh MBBS sin ding Zomi sangnaupang tamkhop guang zo. Sangsia leh kumpi nasep tuamtuam ah zong tamkhop guang zo.\nNasepna tawh kisai khualzin tam mahmah kha 12 lakah kha 8 bit khualzinna in bei ci mawk ei.\nZOMI KHANGNOTE THEIH DING\nPasian kiangah thungenin Kumpi leh UNO, NGO leh Leitungbup tawh zingvai hawmkhawmin budget liante i zek mateng i gam khangto zolo ding hi. Sia Do Khup vaihawm Zomite hanciamna Nakzang lei leh Pau Lun vaihawmna kumpi budget kizang Nakzang lei tehkak kawmin kumpi sungah i tuitum zawh nading hanciam ciat ni.\nKa sangkah khop lai un Zogam zun ding vai kikumin Cikha tualpi lopa tungah sangnai laplo dek liang a ka bawh hithiat hunte uh ka phawk hi. Zogam zun dingin lampi tuamtuak ah Topa in hong zang tuak a ka kikhawl man nawn kei mawk uh hi. By: Evan. Langh Do Khup\nPrevious: Khatvei lailai: Malaysia gamsung aom Zomi te ading\nNext: Bang hangin Hillsong te Praise & Worship nuam kisa mawk hiam


url: =Huang-Lian-Jie-Du extract ameliorates atopic dermatitis-like skin lesions induced by 2,4-dinitrobenzene in mice via suppression of MAPKs and NF-κB pathways - 香港中文大學學術研究文庫 - Converis标准配置\n研究成果 > Huang-Lian-Jie-Du extract ameliorates atopic dermatitis-like skin lesions induced by 2,4-dinitrobenzene in mice via suppression of MAPKs and NF-κB pathways\n摘要Ethnopharmacological relevance: Huang-Lian-Jie-Du Decoction (HLJDD), is a well-known traditional Chinese herbal formula first written in the Tang dynasty. In Chinese medicine practice, HIJDD is commonly prescribed to treat various inflammatory skin diseases, such as atopic dermatitis (AD) and psoriasis.\n著者Chen YL, Xian YF, Loo S, Lai ZQ, Chan WY, Liu L, Lin ZX\n上次更新時間 2021-17-09 於 00:14


url: =ZAM Thupuak :: 28 Apr 19 (UN thukikhel te zaksakna) :: ZOMI DAILY\nposted on 27 April 2019 at 11:33 am Lomkholna: Malaysia, News, Refugee, ZAM, Zomi\nCHIN STATE PAN HONG PAI GALTAI TE TUNGAH UNHCR THU KIKHELNA TAWH KISAI IN ZAKSAKNA Chin State khanglam buaina te hangin kawlgam ah ciah kik dingin lungmuanna omnai lo hi cih muh khait na tawh kizui in UNHCR in Chin State pan hong tai khia galtai te kepbit lai dingin kikhen tat hi. Hih kikhelna ah hoihtak leh manlang takin sep theih na dingin minkhumna (Register) leh gambelmi in ciapteh theih na ding sep zia bawl zia te ka puahphat laitak uh ahih lam zong kong thei sak nuam uh hi. Hih puahphatna te ih bawlna hang in Chin State pan hong pai galtaite thu tawh kisai (RSD interview) te hong zekai tuam ding hi. Hih vai tawh kisai in thuthak a om sim in zong kong zasak den ding uh hi.\nGambel mi in a kiciamteh sa leh gambel mi in ciamteh ding a ngak lai te khempeuh pen amau hong pai khiatna gam koi pan hiam cih tawh ki-en loin amau ih hih na tawh ki-en pha in a kingaihsut phat laitak ahihi. Hih vai tawh kisai in thu kikhelna leh thu thak a om bangbang UNHCR pan in hong zasak den ding hi ung.\nGambel mi a ciamtehna a ngah sa leh ciaptehna ngah dingin a ngak lai khempeuh te nunglamin ih zat ahi sep leh bawl ding gelna (policy) leh mimal in teel theihna te ngaihsun kik nawnloin 01 August 2018 pan 14 March 2019 sungin teelna a neite khempeuh a card uh ahih kei leh alaidal uh ki renewal sak ding hi.\nKhen khatna : 01 August 2018 pan 14 March 2019 sung mimal in etphatna a kibawlna ah kihel kha loin UNHCR pan in card renewal dingin appointment a kipia te khempeuh pen Malaysia UNHCR te ih paizia tawh kizui in hong ki renewal sakkik ding hi.\nKhen nihna : 01 August 2018 pan 14 March 2019 sungin mimal in etphatna sungah kihel in 31 December 2019 dong card tawi suak ding a teel te (Option 1 a teelte) Malaysia UNHCR te ih paizia tawh kizui in card kipia kik ding hi.\nKhen thumna : 01 August 2018 pan 14 March 2019 sung mimal etphatna sungah kihel in laidal a kipia te (Option 2 a teelte) khempeuh zong Malaysia UNHCR te ih paizia tawh kizui in card kipia kik ding hi.\nHih a tung a khen 3 sung ah kihel te pen na card ahih kei leh na laidal a sihma (Expire Date) in UNHCR pan in hong kisam kik ding hi. UNHCR pan in sapna appoinment omlo pi in zum ah nong pai loh na ding uh zong hong thei sak ung.\nPhone number na khek or na laih zenzen leh a nuai a bangin sms kikhak in ki update thei ding hi.\nUNHCR zum ah phone No. puak dan ding Phone No. (alui) Space 791-09C++++Space 791-001+++ Space Phone No. (Athak) hih teng khen in Phone No. 011 17225 222 ah sms khak ding.\nNa khak khit ciangin ni 7 sungin hong zasak kik ding uh hi. Hih phone pen message a lut bek kingah ding a, phone sapna in kingah lo ding hi. Appoinment a nei te kikhelna a om leh UNHCR pan in phone ahih kei leh message tawh hong zasak ding uhhi.\nUNHCR AH MEETING KINEI\nTuithang khuami Ngaihte beh Pa En Khan Mang leh Nu Thang Ngaih Dim te tapa Pa Lian Deih Tang in a nasepna mun pan in accident na hang tawh hong nusia hi. ZSM hong lut kha lo ahih hangin zum vai teng ZAM pan a kivan a, innkuanpih te lunggulhna om bangin aluanghawm Kawlgam ah 24 April 2019 ni-in kipuak hi. Sanggampa Lian Deih Tang hong nusiatna hang in adah akap khempeuh Topa Khasiangtho in alamdangin hehnepna hong piaksak tahen. ZAM/ZSM pan in zong dahpihna ih pulak khia hi.\nUNHCR ZUM AH VAI KIDAWP THEIH NI TE\nHealth Unit (Damlo te tawh kisai)\nMonday, Tuesday leh Thursday nite ah zingsang 9:00AM pan 11:00AM kikal sungteng in UNHCR zum ah pai in huh kigen thei hi.\nLivelihoods Unite (Nasep vai, sum leh pai cihte)\nWednesday leh Friday ni te ah zingsang 10:00AM pan sun 2:00PM sung in huh kingen thei hi.\nEducation Unit (Sangvai tawh kisai)\nMonday, Wednesday leh Friday nite ah zingsang 10:00 AM pan Sun 12:00PM sungin kipai thei ding hi.\nZampi Khuami New Laibung SDA pawl pi ah Pasian nasem Sia Khual Sian Thang in Zomite a it a veina tawh kizui in Malaysia ah tawmvei hong zin sung in ZAM ah hong hawhin Isaiah 41:10, 13 bulphuh in Pasian kammal tawh thapiakna leh thungetsakna hong nei ahih manin kilungdam mahmah hi. Topa’n siapa nuntakna hong zang sem sem tahen.\n1. Cing Nem Kim (Ngalbual) Kajang zato ah\n2. Niang Lian Lun (Anlangh) Selayang zato ah\n3. Cing Zam Huai (Singgial) Klang zato ah\n1. Kap Hau Tuang (Vaivet) Puncak Alam thong ah kiveh thei\n2. Cinte (Vaivet) Puncak Alam thong ah kiveh thei\n3. Pau Peek (Vaivet) Puncak Alam thong ah kiveh thei\n4. Thang En Pau (Kuanglian) Jinjang Lockup ah kibuaipih laitak\nLUNGDAM KOHNA 1. Nang Suan Khai RM50 Panpihna hongpia khempeuh tungah genzawhloh lungdamna lianpi ZAM pan kong tangko uhhi. Hi danin I pan khopnate hang in tuni dong a kalsuan zo I hihi. Topa’n Zomite adingin mapang zo semsem dingin thupha hong pia tahen.\nPrevious: Banghang in lai simhuai hiam? ~ NK Khanno\nNext: USA, Michigan pan Pa Tual Lam Kap (Buansing, Zozang, kum 42) in hongnusia\nKammal kilawm pawlkhat (azom 10 July)


url: =Tungzang – Gamlai lampi vai ~ Pu Thangboi :: ZOMI DAILY\nposted on 18 January 2018 at 2:24 pm UTC+9:30 Lomkholna: News, Thangboi, Zomi\n1. January 25 ma in lampi sial hong kipat kik kei leh asem Company te’ min genkhia ding. Tedim AD pa bangzah pia uh cih gen khia ding.\n2. January 31 ni ma in nasep hong kipat kik tuan kei uh leh Anti-Corruption Commission (အဂတိိလိုက္စားမွဳ တိုက္ဖ်က္ေရးေကာမရွင္) te’ tung ah khia ding. Khiatna lai pen Aung San Su Kyi leh Union Home Minister pa copy pia ding.\nAthukim teng in na share vo guai.\nHih nekgukna dona ah ong kihel nuam khempeuh welcome.\nZogam ah thumanna leh cihtakna hong kizel kik hen !\nNo Corruption for Prosperous Nation !\nMinam vai aciampeel ngeilo\n16 January 2017 :: Tungzang – Gamlai lampi bawlte dinh khawl hiau ve uh cin maw.\nNong zomkik khading uh hiam ci a lungduai tak a kongngak hang lah hong zomkik nawn kei ve uh cin\nBang hang a “Dinh Khawl” cih no hong gen ding na vua ken hiah 09441239728 na dong ding ka hia ?\nJanuary khabeima nong kipat kik kei uh leh na kan ning aw.\nAkisap leh Aung San Su Kyi direct a phone tawh hopih theihna ding channel nei kahi. Pu Pu Thang FB\nTungzang te thupi sa ing\n30 April 2017 :: Tukha 26 ni Pangzang pan Tuipi khua kantan in Tungzang khua ka tung uh hi. Tungzang gam ka lut phet un Zogam mundang koimah ah ka tuah khak ngeilo thu khat ka tuakkha hi. Tuapen naupang nonote nangawn in “Koi ciang phading nai vua ?” ci’n ong hopih tanghtangh uh hi. Zomi naupang atamzaw in muh ngeiloh mite lau uh hi. Tungzang naupang te’n lau vetlo uh hi. Tua mahmah thupi kasa hi.\nBek thamlo in ka tunna uh ahi Jireh AG Pawlpi mite thusiam lua mahmah uh hi. A siate a kipan pawlpi upate leh khangnote dong in hong tutpih ngimngiam ban vuah “Taam lai hou un” ong cici mawk uh hi. Tedim Tonzang gam AG pawlpite lak ah a golpen nihna ahi hi. Inn 144 pha ung ci hi. Khantoh gimnam mahmah lai uh hi. Tungzang ka tun uh teh kagim ka tawlna khempeih uh beilian hi. Lungdam lua ung ei sanggam Tungzang te aw. Hehpihna in na khuaveng Tuipi te na vaansak zelvua maw. Lungdam.\nPrevious: Malaysia Sprint Highway lamzikpi tungah mawtaw khat puakkham in meikuang\nNext: Portugal leh Spain palik te’n lengthei sungah akiselsim vankham 745kg mankhia


url: =SSEAYP mintawh Zomi mipil khangno khat Japan pai leuleu :: ZOMI DAILY\nposted on 29 October 2014 at 11:28 pm Lomkholna: Hauthang, News, Zomi\nTedim khuapi Lawi Bual ah’ a teeng Pa Nang Do Kam leh Nu Cing Ngaih Dim, KhuaLui Muizawl khua Tg Awn Suan Khai (MA English First Year Yangon University) akah laitak mipil tungnung Zomi khat Japan ah Ship For South Asian and Japanese Program (SSEAYP) mintawh Japan gam ah 28 Oct 2014 in tung thei hi.\nYouth Summit aman khit ciang in Brunei, Combodia, Indonesia te ah Youth Forum kah in pai kawikawi ding aa, Dec 18 ni in Kawl gam ciah kik ding hi. Hih bang program tawh tu maa kum 10 vaal lai in zong Zomi te a ki hel om ngei zel ngei hi aa, vai tuamtuam hang tawh Chin State pan a hih nak leh hong ki cancel lianlian zawh kum 10 vaal ta hi.\nAhizong ki ukna ahong ki laih zawh ciang, in Sya Hau Mang ( B.Ed,(Q) M.Ed) leh tu aa Tg Khai ( MA) in a ngah kha kik pan hi a Zomi te ading in angtan huai mahmah hi. Tg Khai phone Kawlgam pan in hih +959450040505 hi aa, online pan in Japan omsung viber pan kiho thei hi.\nAmau Unau sung sagih lak ah anihna hi .Pilciim tungtuang 2014 Kawl gambup kitel zel a asiam sinsen mi 28 lakah Zomi Tg Awn Suan Khai (English MA kum khatna) kihel kik leuleu thei ahihi. Zomite’ Pasian thupha!\nNext: Zogam apuah azuun khawmding in zawtna leh Video, ZDF Flag


url: =JULY 22 Kumpi pa hangin thupha ngah ~ MUC\nJULY 22 Kumpi pa hangin thupha ngah\nAdmin 10:08:00 PM Articles, MISSION NEWS\nIndia nitumna lamah SDA sang kipatkhiatna en lehang Pasian nasem mi masaten geelna om khin ahih banah kumpi khat ii hoihna hangin hong kipan khia thei hi. Alate sanginn\nah kah sangnaupangte in leitung SDA thu-um mite aa dingin thungen uh hi. Hih sang ah siapi in Manonar Karnad hi. Hih sanginn in 1960 kum lai bangin om lai a puahphat huai mahmah hi. 1960 kumin kum nih sung kikhak hi. Sanginn om kei leh sangnaupang om lo ding hi. Sangnaupang om kei leh sanginn zong om lo ding hi. Hih pen a khawl kul hi.\nSanghuang in acres 17 bang gol hi. Hih huang sungah bang mah piang lo hi. A gal khat ah mi haute naupangte kahna sang hoih mahmah khat om hi. A gal a sang acres 150 bang gol hi. Singkung tamin nopci mahmah hi. Siapi pa Karnad in mihaute sang gei- ah pawlpi sang om ahih manin amau tawh kibangin sang minthan nading hamsa hi, ci-in pulaak hi. Ahi zongin mihaute sang in a neih loh pawl sang in nei hi. Pawl sang in hih leitungah nuntak khuasak zia ding bek hilh hi lo-in a tawntung kimang ding thute zong hilh hi. Hih pawl sang ah sangnaupang 260 bang om hi. A tamzaw in sangsap pia zo lo uh hi.\nAdventist pawlpi in 1920 kumin mun nei khin hi. Tua hunin kumpi Khahu in gam uk khat hi-in America pan mis-sionary S.O. Martin tawh kilawmta uh hi. Ni khat kumpi pa\nin missionary pa kiangah “ bang deih na hiam? ci-in dong hi. Tua bangin a kidotteh Martin in inn mun khat deih mah ing, ci-in dawngkik hi. Kumpi pan zong na deihna mun nang kong pia hi, ci-in gen hi. Tua innmun ah zato ahih kei leh cinat etna clinic khat lam dingin ngaihsun hi. Tua bang mahin 1981 kumin cina bawlna innpi kilam hi. Sanginn khat zong\n19 43 kumteh khat kilam a, 1960 kumteh tua sang kikhakcip hi. Ahi zongin 1981 kumin kihong kik hi. Tu-in sanginn nga kinei hi. Siapi pa Karnak le a zin in missionary Martin omna inn ah om uh hi. Inn awng khat pen numei boarder dingin zang uh hi.\nHih sang ah ni khatin nai 2 peuh mah nasep loh phamawh hi. Sangnaupang pawl khat in anteh ciinna ah nasem uh a, pawl khat in anhuan, pawl khat in anhuan buk hahsiang cih bangin nasem uh hi. Tua danin nasepna tungtawnin sangsap ding ngah uh a, nasepzia zong tampi theituam uh hi. Hih sangin laisinna inndei 14 bang kisam hi. Sangnaupang 30% in SDA hi-in a dang 30% pen SDA hi lo pawldang pan hi-in 40% pen Christian hi lo hi.\nTu quarter Sabbath School 13 sumpi in Alate SDA sanginn puahphat nadingin kipuak ding hi.\nMUC in Qr 2 na sunga te Valpavungh biakinn aa dingin kipuak a, tu quarter aa pen Saihkhen biakinn puah nadingin kipuak ding hi.


url: =Tulai leitung gal thuthang te ~ Tedim Post :: ZOMI DAILY\nposted on 14 April 2017 at 8:35 am Lomkholna: News, TedimPost, World\n1. Bomb tang lianpen Afghanistan gamah kikhia:\nMOAB Kici Nuclear Kihel Lo Bomb Khempeuh lakah a lian pen Afghanistan ISIS te omna munah April 13, 2017 ni (Nitak lam 7:32) hunin USA galkapte in khiat suk uh hi. Hih MOAB pen aminno Mother of All Bombs (MOAB) kici a, amin taktak pen Massive Ordnance Air Blast (MOAB) kici hi. GPS tawh kithuah bomb tangpi ci uh hi.\nPound 21600 gik a, gal kidona ah leitung pian zawh akizat akhat veina ci hi. US kumpi in Iraq galsim madeuh ni 7 lai-in sinna nei khin uh hi. Hih tawh kisai-in Syria bomb khiat khit ciangin “Lawhcin mahmahna dang khat hi ei. US Galkapte hangin angtang mahmah ing…” ci-in President Trump in gen hi.\nBomb kikhiatna mun pen Afghanistan nisuahna lam mun khat ISIS te in leinuai kuahawm tampi zangin gamtangin na asepna mun uh hi, ci hi.\n2. North Korea gal naih mahmah:\nSyria gamah April 8 ni-in missile tangpi 59 leh Afghanistan bomb khempeuh lak a alian pen tangpi khat akhiat khit ciangin tu-in North Korea lam mitsuan leuleu ahi hi.\nUSS Carl Vinson kici galvanleng 60 val apua zo, ton 97,000 a gik tui galkap tembawpite in North Korea lam manawh hiamhiam khin uh a, North Korea in zong abaihsa in ka om uh hi, ci uh hi. China zong North Korea gum nawn loin gamgi ah galkap puak behbeh a 175000 kigingsa in omsak uh hi.\nJapan tui galkapte zong North Korea gal dal dingin abaihsa in om uh ahi hi. A zenzenin North Korea in nuclear thautang lauhuaipipite zang leh kap khiat theih nading hatna nei, cih kigen pen muang ngam taktak loin patau veve uh ahi hi.\nNuclear galpi apian khak ding kipatau ciat a, leitung in ahih leh North Korea galkap mang Kim Jong-un pen naupang bangin Nuclear tawh kimawl… ci-in mawhsak ciat uh hi.\nApril 15, 2017 ni ciangin North Korea gam phut khia tulaitak a galkap mang Kim Jong-un pu, Kim Il Sung suah kum 105 cinna lawm ding uh a, tua ni ciangin UN in a kham den nuclear test dingin kisakhol uh ahi hi.\n3. Syria gal khit leitung kumpi liante dinmun:\nUSA in Syria ah missile tangpi 79 akhiat khit ciangin Russia, China leh Iran in USA mawhsak a, UK, NATO, Japan, Australia, Saudi Arabia, Turkey leh Israel in diksa uh hi.\nNorth Korea vai leuleu ah China in gum het lo a, US khoh bawl kawmkawmin akul bangin North Korea tawh kivik dingin abaihsa in om ta leuleu hi.\nAlso read: Malaysia College sangnaupang numeikhat ata that ahih main thu kibawl ~ ZD\nPresident Trump in bel ‘China in hong huh leh hoih ding hi. Hong huh kei leh zong amau kihel loin North Korea buaina kivengsak lel ding hi…’ ci hi.\nAkaikhawm: Tedim Post Tanute.\nSrc: CNN, The Independent< CBC News, BBC\nPrevious: Christian Hymn te’ tangthu: Vanglian Kumpipa’ Hong Sihna\nNext: Singlamteh a na lamdang (miracle) piangte ~ Pa LP Tuang\nRev. Gin Sian Thang (kum 62) in Insein Zatopi pan vangam hong zuatsanta


url: =Tunnu’ itna ~ Tdkhen :: ZOMI DAILY\nposted on 13 May 2018 at 6:49 pm Lomkholna: News, Tdkhen, Zomi\nWales gam-a meingong nu khat, zankhat a tapano a cina in gim mahmah hi. Zankim laitak-a siavuanpa vaphot ding pen maingap het lo hi. Ahizongin a tano lah mu thei nawn hetlo zel ahihman kithawi-in khuamialpi sungah siavuanpa a va zuan ta hi.\nSiavuanpa in zong, “Zankimpi-a pai dinga, meingongnu inlah sum neilo dinga, naupang lah hong damin lianto mahleh sawtpi hong hidinga, ka pai zongin kei’ aadingin meetna om hetlo ding ahi ve maw” ci-in a tavuan/duty ahihna hang’ bek tawh mit nuai nainai in nupi-nu va zui a, tua naupang a va dam sak ta hi.\nHun hong pai toto in tua naupang pen, Loyd George hi a, England kumpi(Prime Minister) hong hita hi. A dam sak siavuanpa nungta lai ahihmanin, “Hibang ciang hong tung dingin um thei vet keng; Wales gam-a mithupi pen pa a honkhia ka hive maw” a ci hi.\nMeingong khat in zankimpi in siavuante khat zanphot ding cih bel baih kei mawk mahin ciai maw! Nute’ itna thuk luamai ei!\n“Meingong tagah” ci-a guallelh maizumna, sinkham lungkhamna, maisit maidonnate na tuah laitak mahin, na tate na mitkha ah luai sak den in! Na guallelhna gam sungah na tate in gualzawhna laan hong khai nading uh hi.\n* Na hehleh na heh sung pen na kihai’bawl laitak ahi hi. Banghanghiam cihleh hehna pen haina kilatna-in a kiciamteh ahi hi.\n* Na kihihsakleh na kihihsak sung pen na ki naupangbawl’ laitak ahi hi. Banghanghiam cihleh naupangte pen a hinailo hi a, a kihisak nuam uh ahi hi.\n* Na kiniamkhiatleh na kiniamkhiat sung pen na san laitak ahi hi. Banghanghiam cihleh a sangte a kiniamsak thei hibek a, a niamsa pen kiniamkhiat thei nawn lo hi.\n*Na kilungdam sakleh na lungdam sung pen Pasian na sut laitak ahi hi. Banghanghiam cihleh lungdam laitak pen i hoih pen laitak hi a, Pasian in a hoih thei pen dinga hong bawl’te i hi hi. Lungdam laitak pen Pasian tawh kisut laitak zong ahi hi. Na Pasian’ meel na kilat sak nopleh lungdam tawntung in!\nPOLICE THUMAN GEN\n1904 kum-a Wales gam-a Khanlawhna lianpi en dingin mundang panin mite kipai ziahziah hi. Khua sung duty Palik(police)te in, “Khanlawhna munuam-a hong pai na hih uhleh, biakinn ah hilo-in, thonginn ah pai zaw un” a ci, kici hi. Tdkhen\nPrevious: A ki leh ngat Jonah Kamsan na (The Jonah paradox)\nNext: Najib innmai ah Police pawlkhat in a encikding in ngakcipta


url: =Khangno le Kimawlna ~ Do Khan Khup :: ZOMI DAILY\nposted on 11 August 2016 at 10:13 am UTC+9:30 Lomkholna: Article, Sport\nSport ministry tawh Pasian ading a hithei zah a, na a sem Pa Do Khan Khup ka hi hi. Kimawlna tawh Pasian nasepna ah ma ka pan kawmin Pasian thu le leitung thu ah na lamdang tampi ka mukhia hi. Ka zi CingCing tawh a ithuai mahmah tapa nih le tanu khat ka nei uh a, Jephthah Kap Sian Muang, Jennifer Ciin Sian San, Jabez Dal Khan Zam ahi uh hi. A Mang min teng uh Jesu ka deihna-in J vive ka zon ahi hi. O.M ministry ahi Operation Mobilization ah 1997 kum pan kipanin Pasian’ lenggah huang sungah ma ka pang a, 2003 kum October kha a kipan O.M Sport Link Director ka sem hi.\nPasian na ka sepkawmin Club khat ka kipan a, Taung Za Latt F.C. ci-in a min ka vawh hi. A kimawl dingin Zomi vive Player ka zang hi. Kimawlna pen thupi ka sak deuhna nam thum hong gen nuam ing.\n1) Meltheih kilawmtat nadingin hoih mahmah hi.\n2) Cidam nadingin a hoih mahmah zatui khat hi.\n3) Nuntakna ah kivaak kitah nadingin a hoih mahmah nasep lian mahmah khat ahi hi.\n1. Meltheih Kilawmtat Nadingin Hoih Mahmah\nKeima nuntakna tawh kong kigenteh ding hi. 1993 kumin Yangon No. 2 S.H.S High School ah Sang ka kah a, Kawlpau cilzat ka hih manin lawm le gual ka hau het kei hi. Ka sangkah zawh kha 5 bang hong hi ta a, ka tutpih pa longal maingap mel ka nei kei hi. A group-in Bawlung kidemna hong om a, mi kingah zo lo ahih manin ka tutpih pa in ka min na guansak hi. B – khan ka hih hangin Team C – khana bawlung siam Khin Maung Tun ( Yadanabon )te i a upa uh Kyaw Zi Lat tawh ka pawl uh kibangin amah zong siam mahmah a, a khatna hong ngahpih hiau hi. Final ah ( ) team-te tawh ka kisuih uh a, sangbuppi in hong enphial hi. Ka khanpihte le ka Siamah nu bang in ka min hong thei pan phialmawk uh hi.\nLine-up ah ka suikha a, khan dang team-te’n number 8 hong ci-in tha hong pia a, ka khanpihte’n hi lo hi…. (Doee Khant Kuat) in awng ziahziah uh hi. Tua zawh sang khak dong ka khanpihte bek hi lo team-te ahi tan 5 pan 10 dongin hong maingap uh a, sangkah nuam ka sa mahmah hi. Tom gen leng, 2003 kumin pawlpi tuamtuam, Zomi, Falam, Hakha ci-in a pawl, a pawlin bawlung kidemna Diakonia Cup ah Dr. Go Van Mung, Dr. Pau Khan Kam, Dr. Dim San Nuam le Siamah Dim Cing-te’ makai uh a, ke’n Organizer ka sem hi. Tua a kisuite lak pan a siampen mi 20 teelin Chin State tangmi dingin Mon Yore ah Phyne Akaa thukimpihna tawh ka paipih a, a bei teng ka sik hi. 2005 kumin Pa-Thein ah Phyne tang mahin ka paipihkik hi.\nGualzawhna om liang nai lo hi. 2007 kumin South Africa ah International Sport Leadership School ah O.M Sport Link-te sawlna tawh kha 3 sung ka kah a, Chin State ah Hakha, Falam, Matu..etc prayer lawm le gual, Phyne Akaa MFF le International dongin lawm tampi ka nei to hi. 2008 kumin Khristian Brazil team World Cup sui ngei mi thum na-ngawn tawh ka kilawmta a, Kawlgam ah ka sam hi. Gambup Akaa Uliante MFF Uliante le Nargis hun lai-a, a thunei pen Bo Chuk pawlkhat bang tawh zong ka kitheihlawh hi. Kimawlna (sport) hangin hi bang lawm le gual tampi a neihlawh ka hi hi. Tun ahihleh tua lai sangin zong mi tam tawh ka kithei to lai hi. Tua ahih manin hih sport tawh nasepna pen thupi mahmah hi.\n2. Cidam Nadingin A Hoih Mahmah Zatui\nEi khamtung ah zunkhum, sikhum, sikhang natna a nei mi tawmzaw thampek a, Kawlpi nuai siah ah tam ka sa zaw hi. Zato lam siavuan (Doctor ) te’n hih natna nei-te damsiang thei lo ahih manin kidal nading bek zatui pia a, excisise na hih un; nikhat tai 3 ta lamsiau ding cih vive ngen uh hi. Lokuan, singpuak, lamsuk lamto paina i khamtung nuntakna pen excisise hoih mahmah khat hi a, zatui limci mahmah na hi mawk hi. Tua mah bangin kimawlna pen thaguite’n nasem den ahih manin cidamna tawh kituak mahmah hi. Kimawl siam mahmah khat, ihmu-mu sa le thadah kawm sa-in gualzawhna ngah cih om lo hi.\nA tawmpen stamina (thuakzawhhatna) kisam hi. Tua ahih manin nisima kimawlte thuakzawhhatna nei-in siamna khang semsem a, gualzo cidam hi. Guihtheih khamtheihte zang ngam lo uh hi. A performance khialh ding ut lo uh hi. Tua ahih manin kimawl dena nuntakpih nasepin a neite’n cinat ding a hun uh pammaih sa uh hi. Kimawlna pen a ankuang uh ahih manin a pumpi uh dawm mahmah uh a, zong cidamzaw tham hi.\n3. Kivaak Nading A Hoih Mahmah Nasep Khat\nA tampi zong gengen nawn kei ni. A tunga thulu tegel ngaihsun bek leng zong lawm le gual hau mahmah in, cidam mahmah kawmin i uk mahmah kimawlna tuamtuam ahi gtn: Tukpeng, Thallot, Tenis, Boxing,…..etc tuate tawh kivaak ding kana a nuam om lo ding hi ka ci nuam a, a kimawlmawlden mi pa pen cidam ngiat ka cihnopna zong ahi hi. Nuntak kivak nading nasepna ah damlo pipi-in innkuan lunghimawhna tawh zi le ta khual a, nasep kenkan sangin cidam sitset a, i ut mahmah hih kimawl nasepna tawh sum le pai zong leng nuam mahmah zaw ding hi.\nMusic uk mahmah a, a siam mahmah pa’ kivaakna zong tua mah hi pah hi. Tuhun teh sport hangin mite hau mahmah ta uh hi. England khawng ah Tukpeng siam minthangte kal khatin a khasum ei kawlngam sumin Tein 2000 bang hizen hi. A tawpna ah ka gennop thu in hih sport ministry ka sep kum 11 sungah:\n1. Ka cina-in zato ka tunlam ka thei ngei kei hi.\n2. Kawlgammi le Mangmi tampitak lawm le gual hong guan ahih manin Gamsung Gampua ah ka zin kawikawi hi.\n3. Citak taka a sem ka hih manin Pasian in thupha hong pia a, ka innkuanun mite etteh ding dongin hong sik hong vak hi.\nHih nasepna pen ka kivaaknapi, naseppi khat hong suak hi. Tua ahih manin hih kimawlna pen mikim ading a kisam a thupi mahmah ahihna thu kong gennopna a bulpi ahi hi. Sia Do Khan Khup (Director, OM Sports Link)\nPrevious: Wikileaks in DNC Staff kithahna Information pia theite tungah $20,000 piakding ciam\nNext: Olympics pawibawlna Brazil ah Security ki hanciam mahmah\nKawlte’ Makaih kipawlnate’ kikhen nate pan Zomite pilna ding\nMalaysia, Klang ah sangnaupang numei khat sanginndawl 3 na panin kiasuk\nCol. Khen Za Moong leh Ih Zomi mipil, misiam, milian luite pahtawina ih pia uh hi


url: =Gualzawhna thupha le a lungkia baihte om khawmthei lo :: ZOMI DAILY\nposted on 19 November 2017 at 2:52 pm Lomkholna: JobCinpi, News\nNidang lai-in va-ak khat in a dawn ding tui zongin a zon kawikawi hangin tui a kici a mu zo kei hi. Khua-khal hun ahi manin luituite kangkhinta a tuiluang om nawn loin lei keulua-in khangtham mangta ahi manin, a dawnding tui a mu zo kei hi. Tua banga a len kawm-in a nuai lam a et suk leh beltung khat a om a mu hi. Ama ngaihsutna ah tua bel sungah tui om kha ding hi cih ngaihsun ahi manin beltung omna zuanpah ving veng hi.\nBeltung kiang a tun tak ciangin bel sung a et leh a upmawh bang lian mahin beltung sungah tui na om takpi mawk hi. Va-ak zong lungdam lua mahmah ahi manin tua belngong tungah lengto pah a, tuidawn dingin bel sungah a muk a phutsuk leh bel sungah tui dim lo ahi manin tui a duh mahmah hangin a muk in tui a bansuk zo kei hi.\nBeltung sungah tui om ahi lam thei ahi manin ngaihsut khat hong nei a, beltung sawntuk zo leng a sunga tuite ka dawn thei ding hi, ci-in ngaihsun hi. Beltung sawntuk ding a hanciam hangin beltung a sawntuk zawh nading vaak in tha a nei kei hi. Tua manin ngaihsut khat hong nei leuleu a , a kianga om suangtang note a muk tawh tangkhatta-in tuah a, beltung sungah khia suk hi.\nBeltung sungah suangtangno a tamna tawh kizui-in bel sunga tui zong hong khangtoto ahi manin a tawpna ah tui-in belngong ciang hong banto ahi manin yua vaak in tui a khamtak-in dawn a, ” A tungin tui ka bat loh lai-in lunhkia-in ka lenmang pah loh lungdam sam ing ei, ci-in tui a dawn kawmin gen hi. (Aeosop’s tangthu)\nHih pen tangthu ahi hangin Aeosop tangthu i cih pen i theihsa mah bangin a mintang mahmah hi a, gam uk kumpite na leng in zong thu gentehna in a zang uh ahi hi.\nA nungta Pasian a bia zomite in Pasian muang mahmah napi hanga, a bawlsa ngaihsutna khuakte in na a sem thei ding a ngaihsun lo pawlkhat om uh hi. (Ngaihsutna bek zang ding cihna hi lo hi.) Pasian pen a thumaan Pasian hi a, deidan a nei lo Pasian ahi manin, sep le bawlna khatpeuh ah a mah a umte le a um lo mite deidan-in kilamdangsak lo hi.\nPasian ka um hi ci napin ba g mah sem loin bang mah tha a san nop kei a leh Pasian in thupha pia thei lo hi. A hanciam khempeuh tungah hanciamna tha man a koihsak Pasian hi a, Pasian simmawh loin a hanviamte tungah gualzawhna le matutna a pia Pasian ahi hi.\nA gualzo lo dingte in lungkiatna bekbek mu uh a, a gualzosate in tua lungkiatnate bangci kikantan a, bangci kinawk hiam , cihte thupisak-in gen uh hi. ( A gualzo le a gualzo lote a kitheihna tua ahi hi. Haksatna le lungkiatna thu a gengente a guallel te hi pah uh a, tua haksatna te bangci nawk ding cih a theite a gualzo ahi uh hi.\nPrevious: Kum zalom 21 mite khuasakzia ding (Being human in the 21st century)\nNext: A ettehhuai Sangsia khatin acimawh sangnaupang te huhnading bunghawm kaikhawm


url: =LESSON 8 | FEB. 14 – 20 PIL KAMPAUTE ~ MUC\nLESSON 8 | FEB. 14 – 20 PIL KAMPAUTE\nAdmin 9:37:00 AM Articles, Sabbath School Lesson\nMai Kaal Sabbath Lesson Sabbath School Lesson 8 Sabbath School Lesson 9 Sabbath School Lesson 10 Sabbath School Lesson 11 Sabbath School Lesson 12 Sabbath School Lesson 13\nLESSON 8 | FEB. 14 – 20\nTU KAALSUNG SIM DING: Pau. 20, 21, 22; 1Kor. 12: 14 – 26; Jer. 9: 23, 24; Matt. 25: 35 – 40.\nKAMNGAH: Mi khempeuh pen mi citakin kigen kim uh hi; ahi zongin a citak takpi ding mi kimuzo ding ahi hiam? Pau. 20: 6.\nKiim le paam in hong huzaap hi. Mihing in pianpih lungsimpuak khat kinei ciat hi. Ahi zongin innkuan sung kimakaihzia, theihna, muhna le sinnate tungtawnin hi taleh, pupa’ ngeina tuamtuamte tungtawnin gamtat luheek, zia le tong a\nzuun toto ihi hi. Zakna le muhna in hong huzaap mahmah hi. Ahi zongin i muh, i zak theih khempeuh a hoih pen hi lo hi. Bang hang hiam cih leh i tenna leitung in siatna tawh kidim hi. Bang bang hi ta leh, eite a hong huh dingin Kha Siangtho hong kipia ding kamciam om khin banah, Topa’ kammal Lai Siangtho in hih leitung nate khempeuh sangin a hoih zaw, a manpha zaw thute hong hilh hi.\nTua thute ngaihsunin nuntakpih lehang, kim le paam hong huzaap siatnate kizozo thei hi.\nEITE KHEMPEUH IN MIHING HIHNA KIBANG\nPau. 20: 12 sim in. Mihing’ manphatna tawh kisai bang hong hilh hiam?\nPiansak a um lo mite in, nate amau thuthu-in piang hi, a cih uh hangin, Lai Sianghtho in tua bangin hong hilh lo a, nate Pasian’ hong bawl hi, ci-in hong hilh hi (Sawl. 17: 26).\nPasian’ bawl mihing ihih manin Ama mai-ah mihing khempeuh i kibang khin hi. I piankhiatna mah taleh, mi khat le khat kibatlohna, kilamdanna khat ciat i nei hi. A peng mite zong kibang khin lo hi. Paul in Corinthian khua mite kiangah a gen thu in, khat le khat i kibat lohnate hangin kikhenna, kilangneihna cihte nei lo-in, mihing in mihing khat mah a kitangsapzia pulaak hi. Mit in khut kiangah, nang kisam kei teh, ci lo hi. Tua bang mahin lu in zong khe kiangah kisam kei teh ci lo hi (1Kor. 12:21).\nPau. 20: 9 sim in. Bang in mihing khempeuh hong kikimsak hiam?\nSiatna in mi khempeuh hong kikimsak hi. Mi khempeuh mawh hi. Si thei hi. Leitung hauhna, liat in, siatna le sihna panin hong suakta sak thei lo hi. Hih thu hangin lamet bei i hi kei hi; lungkiat ding hi lo hi. Bang hang hiam cih leh Khrh in singlamteh tungah mi khempeuh a’dingin hong si-in, sihna pan thokik hi. Bang bangin siatna tawh kidim mi hi kha mah taleng, nuntak tawntungna lampi hong kibawlsak khin hi. Pasian upna tungtawnin tua nunna i ngah hi. Mihing’ hoihna zia le tong in Pasian mai-ah midik hihna hong pia thei lo ahih leh, Pasian’ mai-ah midik ihih theihna in phiakkhong hehpihna taktak hi. Upna tawh diktanna kingah cih thu eite letkip thuman ahi hi. Thukhen hun ciangin mihing’ hoihna in nuntak tawntungna hong ngahsak thei lo ding hi. Ellen G. White, Faith and Works, 20.\nMidangte sangin mawh lo zaw na kisa hiam? Ahih kei leh, a sia na hiam? Mi tawh kitehkak ding hi peuh mah lo hi. Singlamteh tawh kiteh dingte ihi hi. Tua in mi khempeuh i kibatna ahi hi.\nMidikte tawh kisai-in “Amaute sepna thaman in amaute zui ding hi” (Mang. 14: 13). Tua hun ciangin mimal khat ciat ii manneihzia hong kilang ding hi. Tu-in hauhna kiphatsakpih, pilna theihna kisaktheihpih, thahatna kisaktheih om kha ding hi. Ahi zongin Pasian’ mai-ah tua bangte bang hi hiam? Mihing’ gualzawhna, sepna khempeuh, Pasian’ mai-ah mannei het lo hi. Mi minthang, vang nei mahmah mi pawl khat, mite in bia uh hi. Mimawh ihihzia hihte pawl in hong lak hi.\nPau. 20:6; Jer. 9: 23, 24; Mark 9: 35 sim in. Pasian in bangte manphasa hiam?\nTawmvei sung khat le khat ki-itna cihte hi lo-in, nisimin a kip, a kho itna nei-in, na neuno khat tung nangawnah lungduai, citakna cihte manpha hi. Innkuanpihte a ding anhuai nasepna, cina luna khat khoi-in kem, nasepna khat peuhah citak kukkal cihte in upna maan kilangsak hi. Citak it na in tua bang gamtatnate ahi hi.\nTua bangmahin Pasian tawh kizopna ah zong citak itna kip kisam hi. Pasian a dingin ka nuntakna ka pia ngam hi; ka si ngam hi, cih sangin, Pasian a ding ka nungta ngam hi, cih theih ding thupi zaw hi. Pasian a dingin sihna a thuak mi khat sangin Pasian a’dingin a nungta mi siangtho khat in na hoih tampi sep ding hun zaw hi. “ A bei dongin a thuakzote in hotkhiatna ngah ding uh hi” (Matt. 24: 13).\nKoi bangin lungduaina, hehpihna, mite huhnopna lungsim in Khrih’ zia le tong kilangsak hiam? Na’ supna ding hi kha phial mah taleh, Khrih’ zia le tong kilangsak ding, na lung tung zo taktak mah hiam?\nTOPA’ HUH DING NGAK\nPau. 20: 17; 21: 5 sim in. Nuntakpih ding bang thumanpha na mu hiam?\nGuta mi in nasemte sangin a deih ngah zaw thei mah hi. Vanzuak mi pawl khat, a thuman mite sangin, thzuauphuahna tawh sum tampi ngah thei mah hi. Ahi zongin Lai Siangtho in tua bangin a gamta mite in gimthuak ding uh hi, ci hi (Pau. 20:21). A hun lopi-in nu le pa’ gamh deihna, nu le pa a samsia mite (Pau. 20:20) gamh ngah nadingin a nu le pa sih baih theih theih nading nasem cihte in gimthuak pelmawh ding hi. Khuavak kisukmitsak tawh kibang ding hi. Mi tung a samsiatna khempeuh ama tungah tung kik ding hi (Pau. 20:21).\nThukkikna tawh kisai-in mi dangte tung a thukkikte in siatna thuak ding uh hi (Pau. 20:22). Tua bangin thukkikna sangin Topa’ thukhenna ngak ding hong hilh hi. Tua in siatna a pelh hi pah hi. I tung hong kibawl siatnate thuk lo-in, Topa’ thukhen i ngak leh, amau tungah mei-am a koih tawh kibang hi, ci-in gentehna tawh hong hilh hi. Tua in ei hong bawlsiate nangawn zawhzawhna hi-in, siatna pen thuhoih tawh zawhna ahi hi (Rom. 12:21).\nBangci bangin Khris’ zia le tong kilangsak ding na hiam? Koi bangin siatna pen thuhoih tawh na zo hiam? Hih thu in i mihing’ pianzia tawh kilehbulh hiam? Bang hangin ‘kei’ cih lungsim sihsakna in Khris’ nunzia kilangsak hiam?\nA CIMAWH MITE HEHPIH ITNA\nMi khat ii gamtat zia le tong hoih i theihna bulpi pen in ama pilna le a upna thute tung pan hi masa lo zaw-in, mizawng, cimawh mite a huhna tungtawnin kilang zaw hi. Gamtat hoih i cih in, i neih nate sangin i piakkhiatna siksan hi. Na kiim le paam mite tungah na nunzia in na gamtatna a kilangsak suak hi. A cimawh mipa a huh Samaritan mipa in siampite sangin Pasian’ gam tawh kinai zaw hi (Luke 10: 26 – 37). Paunak in hih bang zia le tong hong hilh hi.\nTua bang gamtat zia le tong in na dangdangte sangin, biakna nei mi hihna sangin cimawh, genthei mite huhna manphasa zaw Pasian mah masakzawkna pan hong kipan ahi hi (Pau. 19:17; 21: 13). Genthei mite huhna, mi’ kitangsapnate kin cihte thudangte sangin deihhuai zaw hi. Tua bangin cimawh genthei mite tungah i bawl khempeuh, Pa Pasian tungah a bawl ihi hi. (Matt. 25: 35 – 40).\nMatt. 25: 35 – 40 sung sim in. Khrih in cimawh mite tawh sakhat cikhat ahihzia bang pulaak hiam? Koi bangin, hih thu in, midang tungah gamtatzia ding hong hilh hiam?\nCimawh, mizawngte zong mihaute bangmahin Pasian’ bawlsa mite mah hi (Pau. 22:2). Pasian’ bawlsa i hih manin hau taleng zawng taleng, mi khempeuh a kibang ihi hi. Kuamah deidan lo-in mi khempeuh it ding ahi hi. Bang hang hiam cih leh Pasian in Ama lim le meel sunin a hong bawl ihi hi. Cimawh dongtuakte a huh mi in bangzahin mi hampha ahi hiam? I mihing pianzia ahih leh, huaiham angsung vive hi. Midangte a ding sangin eima a ding mah kinbelin i nei hi. Piakkhiatna in angsung huaihamna si sak thei hi. Khrih’ zia le tong kilangsak thei hi. Tua sangin a manpha zaw om diam?\nSINNA TUNGTAWNIN PILNA\nHebrew kammalin pilna cih a khiatna in ‘kipan,’ ‘kithuhilh,’ci hi. Naupang khat pantahin thuhilhna pen mailam hun a dingin kipatna ahi hi (Pau. 22:6). Tua hi-in naupangte mailam kalsuanzia ding nu le pa, siate khut sungah kinga hi. Tu ni-in naupangte i hilh thute in mailam ah amaute a dingin huzaap lianpi nei hi.\nPau. 22:6 sim in. Bang zahin naupangte thuman tawh pantahin hilh ding thupi hiam?\nHebrew laimalin ‘hilh’ cih kammal in biakbuk ah ki-ap cihna hi (1Kum. 8: 63). Naupangte aneu tung mahin thuhilh pantah cih thu in Pasian tungah ap, hih leitung nuntak banah nuntak tawntungna lampi a hilh cihna hi. Nu le pa in a tawntung kimang ding nunna thute tate a hilh ding tavuan nei hi. Ellen G. White, Child Guidance, 38. Tua bang pilna in tawntung nuntakna dong hong tunpih pilna ahi hi. Paul in zong Timothy tungah “ Khrih upna hangin hotkhiatna a hong ngahsak thei ding pilna a hong pia Lai Siangtho pen na neutung a kipanin a theisa na hihna thu zong na theihsa thu mah ahi hi,” ci-in pulaak hi (2Tim. 3: 15).\nPau. 22: 8, 15 sim in. Bang thupaipi pulaak hiam?\nPilna le a kituh khaici kigenteh thei hi. Innkuan, khua sung om zia ding naupangte tungah kinga hi. Khaici hoihlo i tuh leh, gah hoih lo ding hi. Tua hi-in naupangte in aneu tung mahun thuman thutak tawh pantah hi leng, siatna tawh kigamla ding uh hi.\nI gamtatzia in tate a kipan mite a’dingin thuhilhna lian mahmah ahi hi. Bangci bangin na tate in hong etteh uh hiam? Tate tungah bang gamh na nusiat hiam? Koi munte ah limhoih zaw na hi thei diam?\nSIMBEH DING: Tate a ding nu le pa in a citak etteh takcing hih ding kisam hi. Nisimin tua bangin a nungta nu le pa in tate’ nunzia kilamdamsak lo-in om lo ding hi. Nu le pa in cihtakna kisam hi. Hoihtakin tate hilh ding kisam hi. Tate a ding etteh thamcing na hih nadingin tate khem ngei kei in. Tate tungah thumanin citak in. Ellen G. White, Child Guidance, 151.\nNu le pa tampi in tate kitangsap silh le ten, an le tui pia-in sangkahsak peuh lehang i tavuan a khin hi, ci-in kingaihsun uh hi. A tate nuamtakin a om theih nading bek uh thupisak uh hi. Naupangte’ neih siamna tuamtuamte a khanpih ding uh hilh lo uh hi. Honpa deihna bangin a nungta ding hilh kha lo uh hi. Solomon in, ‘naupangte pai nading gen in. Tua hi leh, a teek ciang dong lampial nawn lo ding hi, ci lo hi. Naupangte pantah in. Tua hi leh, a teek dong lampi man pan lampial lo ding hi, cizaw hi. Ellen G. White, Child Guidance, 38.\n1. Pau. 2:6 sunga thute ngaihsun pha kik in. Bang hangin a hong gen nunziate nuntakpih ding thupi hiam? Nu le pa in hoihtakin tate pantah a om bang mahin siatna lam manawh veve tate zong om hi. Mihing in ama deihtel zangin nungta i hihlam ngaihsun in.\n2. Wednesday ni-a dotna nunung pen en kik in. Ngah kik ding bangmah lamen lo-in mi huhna hangin lungkimna na ngahzia ngaihsun in. Bang hangin leitung hauhna nei napi, a nuntakzia bangin hehpih huai dinmun tungsak hi ding hiam?\n3. Mihing khat ciat neih siamna, theihna, pilna, tuakkhak thute kibang lo hi. Ahi zongin mi khempeuh a hong kibangkimsak thu in singlamteh, kitangsam lo mihing om lo hi. Singlamteh mai-ah mi khempeuh kibang khin hi. Singlamteh in eite a hong kihotkhiatna hi-a, tua sangin a manpha zaw om lo hi.\nSinglamteh in mi khempeuh i kibatna, i manphatna bang hong hilh hiam? Hih thu in, mite tawh kizopzia ding bang hong hilh hiam?


url: =2020 General Election ah Zomi hihna tawh etkak ding thute ~ Zam Thuam :: ZOMI DAILY\nposted on 14 June 2020 at 11:39 am Lomkholna: News, Politics, Zamthuam, Zomi\nParty, Policy, Personal – Koi zaw tawh mipi in teel ding cih kigen khol theilo hi. Thudik le siangtho tak tawh mipi in mee a piak theih nakleh hih thu thum pan khat hangin mee pia ding hi. Mee pia dingpa lungsim ah a piak ding palai pa pen hih thu thum ah a deih vive tawh kituak siat leh lungkim takin tua palai pa pia kha ding hi.\nA hih hang Zomi sungah koi pen tawh ki en in mee hong hiam cih ahihleh gamvai mittang tawh en in mee kipia masalo kha thei ding hi.\nLocal or Logical or Political Culture\nTualsung tatzia ngeina bulphuh ding maw. Ngaihsut siamna, khentel theihna a bulphuh tatzia kalsuanzia bulphuh ding maw. Gamvai ngaihsut thupomzia tungah a kilam tatzia ngeinate bulphuh ding maw.\nMipite lungsim puakzia le a awmsung thu hi mawk ahih manin mipite in kiteelna ah mee a piak ding palai a khensat ding ciangin a bulphuh ding thubulte khat sungah amah tawh a kisu kha pen ahi tatzia ngeinate mah hong bulphuh ding hi.\nMistake or Missed Take\nThupomzia a khial tampi hong om ding hi. Mee khiat hun ding nai semsem kalsuanzia a khial hon khat hong kilang semsem ding hi. A lang khat ah a khial hilo napi a kimangilh, sep khak loh, phawkkhak loh pawl khat hong om dong hi. A kimangngilh kha a kinusia hon khat hong om ding hi. Hong kithei hong kiphawk hi a ci kha lo hon khat hong om ding hi.\nKhialhna pen kithum leh mipi in telsiam thei hi. Awlmawh lohna nusiat khakna pen thum tawh baih a ven ding baih paklo hi.\nMipite pen ama upmawh thu tawh ahihna va gen phei kha ek pawl khat om thei hi. Na tua cih keileh tua bang mi na hi hi ci sukziau a thu a khen khol kiom thei hi. Kuanglui khat in mipi te tung thu a khen ding hilo in mipite in amah bang ci bang hiam cih a khensat theih a muh theih dingin hanciam huai zaw hi.\nGamvai ah mipite khial ngeilo hi. Mipite tungah bangci muh cih kikhial zaw hi.\nMore: Pheisam siam abang Nauru tuikhulh gam ~ Zam Thuam\nMipi in a deih a tel ding hi zaw ahih manin mipi in a deihmi hih ding palaite in kingin ding ahi hi. Koi bang hileh hong deih ding hiam cih thei napi cin (cilesa kinaina, beh le phung, awkaih cihte ah khialhlohna awlmawh hamtangna) tuate zuilo a mipi tung thu na khen leh mipi in a mee tawh nang thu hong khen ding hi. (Zom toto lai ni) Zam Thuam\nPrevious: Lai Siangtho letkhiatna thu ~ Rev. Pau Lian Mang\nNext: Opinion: A lunglut huai Zogam MP Candicate te ~ Pu Go Sawm Khup\nMalaysia nupi khatin atanu mipi muhding in sikkual tawh khihcip\nPu Kai Khan Lian @ Tin Tun Gilbem pan hong suakta tataktak ta\nKa zilei’na thu ~ Lengtong Pauno


url: =Suangdaw Sangah Mawtaw Suakkhial ~ Thu Tatuam (Siyin News)\nSuangdaw Sangah Mawtaw Suakkhial\nTuesday, March 13, 2018 Sizaang Thu 2 comments\nSuangdaw khuaah Crusade siim tu in apai mawtaw khat sia March 12, 2018 zingsang in suakkhial aa, mi 4 tukhawng liam ahihang athi om ngawl hi.\nCruade ah sia speaker tuin Sya CK Khai kisam aa, Sya CK khai tona mawtaw taw aton in apai hi, Aliam khat sia Kawlpi zato ah kipuak hi.\nIBU NUR INTAN March 13, 2018 at 1:34 PM


url: =Zogam Rural Development Program (ZRDP) makaipi pa Pu. H. Vum Za Nang in lamzikpi sialding cih tangko gelna nei - TUNGZANG NEWS\nZogam Rural Development Program (ZRDP) makaipi pa Pu. H. Vum Za Nang in lamzikpi sialding cih tangko gelna nei\nZogam sung ah mual hoih mahmah a min thang a hi “Lennunpa” cih mualmin thangpen nam dang mite hi tah leh Zomite in paitheihna ding leh tuntheihna ding in Zogam Rural Development Program(ZRDP) makaipi Pu. H. Vum Za Nang in a sawtlo in ah lamsial ding cih tangko khiatna nei hi.


url: =Kampau Khiatsa Kivalhkik Theilo ~ Khat Thang :: ZOMI DAILY\nKampau Khiatsa Kivalhkik Theilo ~ Khat Thang\nI kammalte hangin mi khat peuh nuntakna kisiat lawh thei zen hi. Mi khat peuh na hamsiat leh tangtung thei khawng om zen hi. Tua ahih teh, hipa kampau, hi nu kampau le hipa, hinute kikal a kampau, kampau kici khempeuhah khinkhai-in, kidawmin, itna tawh kidim kammalte gingkhia sak ni.\nLungdam zel ei! Laisim mimal kim Topa’ thupha! James 3:1-13\nThe wells of Yeshua ~ Dim Lun Zam\nHih sawm kei limlim in ~ David Tuang


url: =USA, Nashville pan Tg. Sian Lian Sang (Thalmual, Gualnam) in hongnusia :: ZOMI DAILY\nposted on 15 November 2021 at 9:35 pm Lomkholna: Dahpihna, News, Thalmual, ZIUSA, Zomi\nMangpha Tg. Sian Lian Sang (Kum 30) Gualnam Beh – Thalmual khuami Nashville, TN State aa ateng Tg. Sian Lian Sang in abeisa November 9, 2021 in ihmusuak in hongnusia chih thu izak man in ZIUSA kipawlna mintawh dahpihna i pulak hi.\nTg. Sian Lian Sang pen Zomi te kipawlkhopna Zomi Innkuan Tennessee ah member khat leh ZIUSA Genvai member pom ni 1/31/2018 pan active member khat ahih manin thumeilet/policy zuiin (100%) Death Benefit $15000 kipiakhia dinga paakkual $150 man khat tawh zong mangpha khakna kinei ding hi.\nTg. Sian Lian Sang luanghawm tawh anunungpen hunzatkhop ding hong tungding Saturday November 13, 2021 in (LLC) pawlpi makaihna tawh, Funeral Service bawl khit ciang, Rev. Dal Lam Mang in vuina nei ding hi.\nTg. Sian Lian Sang hong nusiatna hang adahakap alungleng khuangai tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Zomi Innkuan USA, Inc.\nPrevious: UNHCR pan REG leh kipawlna makaite Online Meeting nuamtak ki neithei\nNext: USA, Oregon pan Pa Lum Lian Thang (Seitual, Gualnam) in hongnusia\nKa lung ngaihngaih ciang ~ Thangboi


url: =Paletwa Ah Ngaltaite Cia Kik Tu Vai ~ Thu Tatuam (Siyin News)\nPaletwa Ah Ngaltaite Cia Kik Tu Vai\nRakhaing minam hiamtoai AA le kawl ngalkapte kikapna hangin ngaltai Paletwa pan inn 62 te atu panpuina le kikuppuina State sangpan thuneite in nei pui hi.\nCabinet minister Isaac Khen le Chin State, secretary U Phyong Cho te Sep 24,2016 ni pai in kimu pui uh aa, amate atu :-\n1) Mimal 356 apha inn 62 te lungmuang tak in cia thei natu\n2) Inn sak kik natu\n3) 2016 Oct pan 2017 September dong anneak tuidawn ngaa natu\n4) Tapidaw biakinnte sak natu\n5) Nuntak neak zonna atu\nkikupui ci hi.\nSrc: Khaway Baptist Church\nibu winda September 29, 2016 at 7:20 PM


url: =Pau Cin Hau Biakna (Laipian hong piankhiatna) :: ZOMI DAILY\nPau Cin Hau Biakna (Laipian hong piankhiatna)\nposted on 20 May 2016 at 5:51 pm Lomkholna: Article, Biakna, Laipian\nHih Laipian Biakna ong pian nadingin bangci kipat hiam cih i gen masak phot kul ahi manin Nuam Dim a kici, Gamlai khua-a Rev Khaat Kho Gin’ pi, Kamsang numei khat thu i gen masa ding hi.\nTedim khua-ah Pu Kam Hau le Pu Pau Vum na kithuah a, Pu Pau Vum in Hau Zui akici innkuan pih khat na nei hi. Pu Hau Zui in tanu Nuam Dim na nei-a, amah’n Mangmu thei zeel hi. Tua hun laitakin Pu Kam Hau si khin in Pu Khaw Cin hun laitak hi a, Tedim khua inn 300 val bang pha hi. Pu Khua Cin in langva(sikkang) inn deih in Saiha tawh kheek dingin Meitei gamah misawl hi.\nPasian in: “Khaw Cin in langva inn deih kei hen. Tedim khua mang ding hi. Tua thu na theih nadingun Khaw Cin’ tuangdung ka kuaitan ding hi,” ci-in Pi Nuam Dim tungah nagen khol hi. Tua hun laitakin Pu Khaw Cin pen lian mahmah, pha mahmah ahi manin amahmah zong tham loin mi khempeuh in zong muang lua ahi manin kuamah’n umlo hi. Tua ciangin Pasian in “tua thu a tangko dingin Pau Cin Hau sawl in ” ci-in Pi Nuam Dim tungah nagen kik lai hi.\nTua thu azak uh ciangin: ” Khua Cin’ tuangdung, *zabo-a sah, Pasian ahi zongin kuamah’n kuaitan zo ngal ke’n teh” ci-in kuamah in um loin nuihsan uhi.\nTua khit a sawt loin, Pu Khua Cin tanu khat le tapa khat bek a neih, a tapa, Hau Za Kham si a, a kivui ding ciangin misi kipusuah hun laitak teekin Pu Khua Cin’ tuangdung, *zabo-a sah kitan hi. Pi Nuam Dim gen bang teekteekin ong tangtung a, Pu Khua Cin tuangdung zabo-a sah kitan in, ami tawh a zubeel tawh innnuai buanciim lakah kiasukin mi tampi liam hi. Tua khit asawtlo in England Kumpi ong khang a, Tedim khua mang takpi hi.\nTua tham loin “Ka thu a zeek khia dingin Pau Cin Hau ka teel hi” ci-in Pi Nuam Dim tungah na gen lai hi.Pu Pau Vum in tapa nih, Pu Khan Lian le Pu Tuang Khaw Thang nei a, Pu Khan Lian in tapa giat nei hi. Pu Pau Cin Hau pen Khan Lian’ tapa a lina, Hau Go’ pano ahihi.\nPu Kam Hau khan sung Tedim mah-ah na teeng uh a, England-te ong khan ciangin Lailui khua-ah galtai uh a, tua hun akipan Lailui khua-ah na teengsuak uhi. A nungciangin Mualbeem ah na teeng hi. (*zabo = khut melai dawn pan khutdawh kipatna ciang hi-a letmat 6 bang hi.)\nPu Pau Cin Hau pen aneu tung akipan kum 15 sung tawntung kumzawnin khanglui ngeina tawh biak theih khempeuh bia-in, thoih theih khempeuh a thoih uh hangin dam tuan lo hi. Khangmoi lai khat tuabangin sawtveipi kumzawnin aom ciangin amahmah zong lungkia-in kisiamawh, kiciimtakin amah le amah kikaplum dingin thaukhat tawh pai khia hi.\nKhuanawl a tun ciangin sakhi khat natai dihdih a, a kap leh khapah lian in ama kithah nading thautang om nawn loin sakhi pumkhat tawh ciah kik hi. Tua khit-a kipanin a hunhunin Mangmu zeelzeel a, Pasian in. ” Van le Lei a bawl Keimah Pasian hong bia hong paai-in damna ong ngen lecin damna kongpia ding hi,” ci ahi manin Pasian kiangah damna a nget leh dam takpi hi. Tua bangin amah’n damna a ngah ciangin cina dangte in zong thu ngetsak dingin sam koikoi uh a, tuate in zong damna ngah uhi.\nTua ahi manin mitampi in um in anungzui uh a, Pau Cin Hau Biakna akici ong piang a, Khamtungbup ah thatkhatin gamkang bangin kizeel hi. Tua hi a, a ta upa pen a min Pasian tamsakin Sian Khaw Cin na phuakpah hi. Tua hun masaih Pasian pen mintap-a akineih lam aom diam, ka thei ngei kei hi. Tua banga dawi a na phiat ciangin dawite heh a, a bawlsiat semsem khak ding lau lua uh ahimanin a khua a tui, a beh a phung sung nangawn in langpanin lungkhamna tampi na thuak hi.\n(a) Pham ding ci a, thel bang ong phong, tung-a Sian lunmang hi e; (b) Lung ka muan dang om lo e, tunga Sianmang muang ing e. (A si ding kimlai ong damsak Pasian hi, Amah bek muang ing.)\n(a) Sianmang hawm siam, tangbang damna phung tengin saina’n nei e; (b) Do lal banga pat bang nong sai, kei aw, Sian’ vontawi hing e. (Galte banga kei nong langbawl uh, kei Pasian’ ta hing.)\n(a) Sianmang hawmsiam ka muan manin phung in thal gu bang do e; (b) Tongsia ong lawh, Sianmang hawmsiam’n, leen pal bang ka nang hi e. (Pasian thu kamuan manin ka u ka nau inzong ong do bawl, Pasian thu mah tawh nang ing.)\n(a) Sianmang sinthu kangaih manin phung tawh laukha hual mawh’ng e; (b) Ka pham zong a tung thangvan ah Sian’ ang-ah zaal ding hi’ng e. (Pasian thu kazuih manin ka u ka nau tawh ka kithu tuah theih loh hangin kasih teh Pasian kiang tung ding hing.)\n(a) Siangmang in tongdam ong khak e, ziin tawh na khen in, ci e; (b) Pupa khan-a lung a gimna, Sian in leen puan bang paai e. (I pu i pa lai pek a i lelh dawi tawh na kikhen in ci-in Pasian in ong vaikhak hi.)\n(a) Siangmang tawh holung kum ing e, ziin’ kaih tam ka neemsak e; (b) Pian kilaihna tung Sianmang in ziinleeng tual-ah niamsak e.\n(Pasian tawh kiho ing, dawite’ siahkaih (a vok a ak tawh thoih-a i mai etna te) Pasian in nuaisiah,) ziin, ziinleeng = dawite.\nSangmangte in Pasian thu i tel muh nading, Laisiangtho le labu i et theih nading ong deihsakin Khuasak khawng Tonzang khawngah Kawllai ong hilh uhi. Kumpite in zong Kawllai tawh sang ong hong uhi.\nAhi hangin Kawlte tawh lah i kikawmna om peuhmah lo a, i zat nading omlo ahimanin mi tawm bekin sin nuam hi. Tua ahimanin Roman Alphabet zangin i Zolai ding ong bawlsak nuam-in Cope Topa le Kumpite kikum uhi. Official-in Zolai aom nai loh hangin “1912 February kha 12 ni-in Khuasak khua-ah ka om sungin Laisiangtho Thak tei ka kipan hi” ci-in Rev Cope in a dairy sungah ciamteh hi.\nTan IV ciang Zolai, (Roman Alphabet) tawh sindingin Kumpite le Sangmangte kithukim uha, 1925 kum-a kipanin sang ong phuan ta uhi.\nSangmangte in sang aphuat uh ciangin lai hilh dingin Christiante mah nazang uha, kumpi sang ong phuat uh ciang inzong tuate mah nazang suakpah uhi. Tua sangsiate in, thu na mu zawdeuh uh ahi manin Pau Cin Hau laimal pen laimal tam lua ahi manin tomsak sawdeuh dingin na puahpha uhi.\nPropagation of the Gospel-te in a theih uhciangin Laisiangtho ineih ding ong deihsak uh ahimanin Pau Cin Hau lai tawh laikhetna bawl-in Laisiangtho khet ding ong vaihawm uhi. Tuadingin sangsia sem ahi, Sia Cin Khaw Gin,(Rev Cin Khaw Gin, Niang Khan Ciin’ pa) Sia Thang Cin Kham, (Rev Sian Cin Thang pa) Sia Pau Za Dong ( Sia Kam Khen Cin pa, Sukte beh sung pan Christian suak masa pen) le Christian ahilo, Pu Pau Cin Hau’ tapa, Sian Khaw Cin nasam uh a, Maymyo-ah nihvei va pai uhi. Mualtung thuhilhna teng zong Pau Cin Hau lai tawh 1930 kumin ong khenkhia uhhi.\nAhii hangin Rev Cope in thu namu khol ahimanin Roman Alphabet mah zahding ongdeihsak zaw a, tua Pau Cin Hau’ lai tawh Laisiangtho khet dingpen na khaktan hi.\nHih pen i hamphatna lianpi khat hi leuleu hi. Banghang hiam cih leh Kawllai mal laikhetna pen Kawlgam bek a kizang hi a, tampi kibawllo ahimanin khatin tampipi man a, mikim in kilei zolo hi. Manglai laikhetna pen leitungbup-a kizang hi a tampi kibawl ahimanin aman tawmin kingah thei hi.\nTuabek hiloin i Zolai dingin Roman Alphabet i zatmanin Type Writer, Computer cihte tuam bawl kul loin Manglai-a kibawl sate mah izang thei pah a, E-mail nangawn ei Zolai-in i kikhak theipan hi.Sangmangte in lai ong bawlsak a, Zolai i neih mateng, tua Pau Cin Hau Lai kizang a, Piancit pai lai bangin lai a kikhak uh ciangin Pau Cin Hau Lai tawh na kikhak uhi.\nHih lai hita leh biakna hita leh ama thu aa, a phuak tawm thei dingin Pu Pau Cin Hau pen pilna siamna nei ahi loh banah midangte pilna a etteh theih nadingin tulai bang a, Tadensa cih bang thu zak nading a omlah hilo a, a khualzin agamvak zong hi loin a neu tunga kipan adam lo den, akumzawn khat ahihi.\nTua ahimanin a Biakna hita leh, a Lai hita leh a phuah tawm hi loin Mangmuhna tawh Pasian kiang pan-a angah taktak hi a, leitung-a apiang ngei lo, a lamdang mahmah khat ahimanin, hih Laipian Lai pen a mangthang lo dingin kephuai mahmah hi. Pilna i nei phial zongin mihing khuak tawh phuahtawm theih ding hilo hi.\nTua bang hi leh eimi sangin, leitungah mipil tampi naom khin zo a, mi khatguak bek lai phuak tawm om cih i za ngei kei hi. Tua ahimanin Pasian piak tuam taktak hi a, seel theih ding hilo hi. Amah pen 1948 December kha-in Mualbeem khua ah si hi.\nTua hi a, eite zong nidang lai-in dawite’ teen nading-a ki-um, singsia, suangsia le munsia-a i upmawh, cik peuh, gun peuh, tuilii peuh, mual peuh i biak mah bangin leitungah biakna a tuamtuam om a, Pasian abia, milim abia, pute pate’ kha abia, bawng a bia nangawn om kici hi.\nEi Christian akicite sung mahmah ah zong, i biak Pasian khatbek hinapi-in Baptist, Anglican, Roman Catholic, Seventh Day Adventist, Methodist, Presbyterian cih bangin a tuamtuam naom hi. Tua ahimanin ama phuahtawm ahilo, Pasian tungpan a, a ngah Pasian mah a bia, biakna pen ei Christiante aa mah bangin amahmah inzong damna ngah bek loin cinate, Pasian kiangah damna a ngetsak ciangin na dam takpi hi.\nTua ahiciangin kilangbawl loin, i sep khawm theih nading, i ngaihsut siam ding kisam hi.Hih thute kagen ciangin Pau Cin Hau Biakna zui ding, um ding, ka cihna hi tuan loin thu ahi bangbang a i theih ding kisam ka sakna hi bek a, thudang hang hi lo hi.) Lungdam, Zogam Lian\nPrevious: Laisiangtho leh Democracy ~ Lian Muan Kim\nNext: Paisan pawi ~ Bishop Lian Khen\nInfinity in a jar (Leibel sung a na manpha)\nTulaai Leitung Thuthang Tuamtuam Updates May 19, 2016


url: =Gambup thuvanpi makaihna ki-ukna ~ Bob Tuangpi :: ZOMI DAILY\nposted on 8 January 2017 at 6:23 pm Lomkholna: BobTuangpi, News, Politics\nGambup thuvanpi makaihna ki-ukna (Parliamentary Rule) ~ Bob Tuangpi\nHih kimakaihna tawh akalsuan gamte’lak pan alawhcing zawdeuh (India; England; Germany; Thailand; Japan; Australia) gamte in gambup makaipi (president) anei om-in kumpi ( King/Queen) anei om veve uh hi. Ahizongin; gam ki-uknaza (political power) ahih leh gambup thuvanpi (Prime minister) in alet ban ah gambup gam ukpite’lutangpi (head of government) uknaza zongh len hi.\nGambup kiteelpi (general election) pan tutnamun tam angah penpen party in adeih penpen uh gambup thuvanpi (Prime minister) dingin teeltheihna nei uh hi. Azenzenin; party khat bek in tutna atam ngah zaw omlo ahih leh gambup uknaza lettheihna dingin party khat leh khat kihosiamna tawh gambup thuvanpi ding sehna (coalition government) pan deihteelna ngah taangmi (MP) khat pepeuh zong hithei hi.\nA tamzaw ah bel agualzo party ii makaipi (chairman of ruling party) hizaw thei hi. Gambup makaipi makaih ki-ukna (Presidentialism) banglo-in gambup thuvanpi (Prime minister) pen kiteelpi ah teelciing (elected MP) ahih kul banah amah tawh nasem khawm ding gambup ki-ukna tuamtuam ah tanu sem dingte (cabinet ministers) khempeuh zong gambup thuvanpi (Prime minister) in apualam pan sehtheilo-in teelcing taangmi (elected MPs) teng bek sehtheihna nei hi.\nA hizongin; gambup thuvanpi (Prime minister) pen gambup lutangpi (head of State)hilo-in; gambup lutangpi dinmun pen gambup makaipi (President) ahih kei leh khanggui kizom kumpipa/nu (King/Queen) in dinmun angah ban ah gambup galkap mangpipa (commander-in-chief) zongh hi koikoi hi. Ai zongin; gambup lutangpi kumpi/makaipi in ahih leh gam-uknaza (political power) neilo aa; leitung gam khat-le- khat kithukimna leh pawithupi/nithupi hunte ah gambup aitaang-in mawhpuak lakna dinmun ( international agreement & ceremonial) len cih ciang ahihi.\nGambup thuvanpi makaih ki-ukna (parlianmentary system) athanemna khat leuleu ah gambup thuvanpi mann’hun pen gambup innpi (Union assembly/Congress) in adeihlai hun ciangtan bek ahi hi. Gambup makaipi ukna (presidentialism) danin kumli ciangtan aih keh kumnga ciangtan cih bang hilo ahih manin; gambup innpi (Union assembly/ Congress) in amuan nawn kei naak leh akician thusiksan (evidence) paulap zanghin mawhsakna (vote of no confidence) tawh gambup thuvanpi (PM) hemkhia thei ziauziau uh hi. Tua ahih manin; khat veivei gamsung ah lungphona leh kitomna om thei zel pahpah (gtna:Thailand) ahih manin gamsung gamthu kipkholo (unstable) thei zel hi.\nMore: Singapore Changi Airport sungah numei khat kum 8 sung teengcip\nA hizongin ahoihna leuleu ah gambup tanu semte (Cabinet ministers) khempeuh teelcing taangmi (elected MPs) ahih uh kul ahih manin gammite’zahtakna neizaw bilbel uh hi. by: Bob Tuangpi\nPrevious: International Army War Games ah Russia te Northern Fleet tembaw zong kihelding ~ TK Lian\nNext: Trump in US President kiteelna ah Russia in DNC te Computer suamsak mahhi cih thukimta ~ TK Lian


url: =Thuthak Tomkim cing 27 Aug 2014 :: ZOMI DAILY\nposted on 27 August 2014 at 10:10 pm Lomkholna: Hauthang, Myanmar, News, World, Zomi\nA. ASEAN Cultural Fair om ding.\nHongtung ding September kha sung in ASEAN gamsung minam tuamtuam te ngeina akivangkim nate lahna om ding ahihi. Tua mun ah Lasakna, Lamna, Ngeina anlim nono kiciamsak kitheihsakna, Silh leh teen namkim lah na Myanmar gam sung Pugam/ Pagan khuapi ah Sep 28-29 hun sung omding ahihi.\n30 Sep niciang in 3rd ASCC Working Group Meeting leh 17th SOCA ESifh 12TH ASCC Council vaitawh kipawl malepna meeting sam ding hi.\nTuaban ah October 1 ni in ASEAN Awareness bawl ding uhi. ASEAN Fashion Show tawh kipawl in Xenon Company in makaih ding uh hi. Tua man in Zomi zong ASEAN huamsung ah i kihel hi.\nB. A cihtak maw? Acih khem?\nTulai Zogam sung khuaphe mei bawl nading te ah Luitui zang a, mei tha lak ding vive kigen ahihi. Tua mun ah Chin State sung om Gullu mualpi neh kim ah aluang Tuigo Lui kici pen Chin State Meilam thusa te’n Project Plan ah hel lo ahih ban ah mei in kivak thei ding Tuigo lui pi ahihi.\nSagaing gamsung om Pyidawta, Leppaan chuang, Sawbua cih leh akim teng om khua tate mun tampi meitanzo ding ahih man in Chin State te ading in meilak nang luitui kimta ahih man in hih’ Tui go luipi zaangsung om Zomi te in kizang thei ding cih thu ging khia hiauhiau hi. Mipi tungpan thuging khia hipan hi.\nPrevious: Kammal kilawm pawlkhat (azom 27 August)\nNext: Tg Zam Lian Khup in Master of Engineering ngah


url: =PU KAM HAU TAANGTHU - Laibu Saal\nHome > Thuluui/Articles > PU KAM HAU TAANGTHU\nPU KAM HAU TAANGTHU\nKhanthuam’ tapa 6 te lak panin a upa pen Kamhau a hi hi. Lamzaang khua-ah kum 5 sung hausa na a sep khit ciangin, Tedim khua-ah teng nuam a hih manin Ramthlo hausa Tlangtirh’ kiangah, “Gal hat sa hat khat peuh ka tuah leh hong huh inla, kum 3 simin sial za bo khatta hong pia ning,”\nci-in huhna a nget ciangin Tlangtirh lungkimin, a sang hi. Tua hun laitakin Tedim khua-ah Guite-te na teng khin zo uh a, ahih hangin gal leh sa hat lua a hih manin na teng tul zolo uh hi.\nZogam Tua bang a huhna anget khit 1804 kum pawl ciangin Kamhau in Lamzaang khua panin Tedim khua satin na teng hi. Inn leh lo zong kician nei man nailo-in, Zo leh Thahdote in na sim pahpah a hih manin Lamzaang khua-ah ciahkik hi. Tua ciangin Kamhau leh Khoilamte in, Falam gam Ngaltu khua a ateng Maanggin zol uh a, 1810 kumin Tedim khua-ah hong teng kik uh hi. Midangte in Tedim hong bel uh a, inn 30 bang pha-in Kamhau in hausa semin Manggin leh Khoilamte in upa na a sem uh hi. Mi hong khang semsemin a sawt lo-in Tedim khua inn tampi hong pha hi. Tua ciangin gam lei lei ukna-ah mipil tampi kisam a hih manin, thu kikuppih dingin Mualbem khua Hauhtuang’ tapa Pauvum sap ding a sawm hi.\na) Sinthu soi ding Tualawn’ pa aw, do cih tulut Amthang’ pa aw,\nb) Docih tulut Amthang’ pa aw, vannuai tulsial a tunna Zatual pa aw,\n2. Botung veng: Khuacin’ inn tungsiah nitumna lam teng hi a Zatualleh Teizaang mi pawl khat teng uh hi.\n3. Vaiphei veng: Bonuai veng pan a khang lam nisuahna lam teng hi a,Vaiphei miteng teng uh hi.\n4. Sekzaang veng: Sakollam Ngennung lamka panin leilu lam teng hi a Guite miteng teng uh hi.\n5. Khuangzaang: Col. Dal Zakam’ inn dung to teng hi a, Thahdo mi teng teng uh hi.\n4) Thang Khawpau,\n6) Khuacinte a hi hi. Khuacin in tapa nei lo-in khangmang hi.\na) Taang ni bang ka sat laitakin vonmaang gua bang tuangsak ing.\nb) Vonmaang gua bang tuangsak ing, damtui gam bang maangsak ing.\nKahau pen a hauhna a liatna hong khan semsem banah, khamtung gam a sum minthang kici khempeuh a ngah zawh nadingin hong hanciam hi. Sum minthang a ngahte panin Langza’Dak minthang nei-in, Tonkai’ dak bu zong sial 100-in lei hi. Ngalngam’ tuithawl hu 1, Thangho’ phihtu kuangpi 1, hih teng nei hi. Thangpum kitatna takok lam 9, Mualpite’ zamkaang minthang leh, Khamtung gam a sum minthang a ki gen khempeuh lakah Guite nuai suk dak minthang leh Maangvungte khut sung a Paitepa’ zamno mai simloh, Kamhau’ khut sung tung khin hi.\nSawmsiing khi minthang zong deih mahmah a hih manin angah zawh nadingin hih bangin thu hong ngaihsun a, Maang song’ kiangah, “Na tupa leh ka tanu ki teng sak leng ih zukuang ih sa kuang hong kinai ding a, nuam mahmah ding a hih manin, sunghta putu suak leng hoih na sa uh hiam,?” ci-in zasak hi. Maangsongte zong Ukpi khat sungh a nei ding ci-in nuamin thukim pah uh hi, “Tua a hih leh, Zuthawl-in bang hong pia ding ka hi uh hiam?” ci-in a dot sak tak ciangin Kamhau in, “Hih tegel’ kiten nading lawmlawm Sawmsiing khi minthang hong pia le ucin kilawm sa ing,” ci-in gen hi.\nMaangsongte zong Kamhau’ tanu zi-in ngah ding ci-in lawp takin Sawmsiing khi minthang zuthawlin hong pia pah uh hi. Tua ciangin Kamhau in zong a tanu Zaniang a mo dingun pia pah hi. A kha ding 3 tawh gamngai dong khasak hi. Mo khate ciah kik ding hong sawm ciangin Zaniang zong a lawmpa tawh omkhawm nai lopi-in a innah hong ciah kik mawk hi. Apasalte in a pi kik uh hangin ut nawnlo-in hong kikhen uh hi. Tua Sawmsiing khi minthang a ngah theih nading a Kamhau’ ngian a hih lam a lawmte in a phawk khalo a hi hi. Zuthawl pen mo man lah hilo, kisikkik theih lah hilo a hihmanin, a deihdeih sawmsiing khi minthang a ngah suak hi. Zuthawl kipia lakah tua sang a tam manzaw zuthawl omlo ding hi. Tua hunin sawmsiing khi tang khat in sial 10 bang man hi. Kamhau in khamtung gam a sum minthang khempeuh ngahin a minthang semsem hi.\n1) Kamhau Ukpipa (Sukte)\n2) Pauvuum Upa lian pen (Sukte)\n3) Maanggin Gal leh sa vaihawm (Hatlang)\n4) Khoilam Thu leh la vaihawm (Hatzaw)\n5) Kimthuam Upa vaihawm (Zillom )\n6) Telkhaat Upa vaihawm (Hatzaw)\n7) Pau-am Upa vaihawm (Samte)\n8) Cinkim Upa vaihawm (Samte)\n1) Thu neite’ zuih ding lampi\n2) Thuneite’ zuih ding ngeina\n3) Logam thu\n4) Singkung leh guah thu\n6) Ganhing annekna thu\n7) Khutkhialhna thu\n8) Tungsiah thu nialna\n9) Misuamna thu\n10) Ganhiang suamna thu\n11) Mi haitatna thu\n12) Tungsiah thunialna thu\n13) Gamkang thu\n15) Guktakna thu\n16) Thu imcip thu\n17) Mindaisakna thu\n18) Nupa kimakna thu\n19) Zi ki sutna thu\n20) Numei buanna thu\n21) Innluahna thu\n22) Zi tam neite innluahna\n23) Sum leitawina thu\n24) Saliang man tanna thu\nSource ; Vaphual.net .\nItem Reviewed: PU KAM HAU TAANGTHU Description: Rating: 5 Reviewed By: Cinpu Zomi


url: =Singapore ah Zika Virus ngah mi 38 kibehlap, akigawm mi 189 hita ~ ZD :: ZOMI DAILY\nposted on 2 September 2016 at 11:49 pm Lomkholna: Health, News, Sawltak, Singapore, World\nTuni Friday (02 September) ni in Singapore gamsung ah Zika Virus angah mi 38 ki muhkhiatbeh ahih manin, tuniciangdong Singapore gamsung ah Zika Virus angah vekpi pen mi 189 tak hita cih CNA News pan kizakbeh leuleu hi.\nMinistry of Health (MOH) leh National Environment Agency (NEA) te’n Joint Statement abawlna panin agenkhiat uh hi a, tuni aki mukhiathak mi 38 lak ah mi 34 tepen Aljunied Crescent/Sims Drive/Kallang Way/Paya Lebar Way cih kuamsung tengpan in aki muhkhiatbeh ahihi.\nAgency te genna ah hih Zika Virus akilawh gawploh nading in tulaitak athupipen ahihleh Vector Control mah hiphot hi ci uhhi. Tua ahih manin Aljunied Crescent, Sims Drive, Kallang Way, Paya Lebar Way kuamsungteng ah natna akilawhloh nading in thoza kapsakden uh a, siansuahden uhhi.\nNEA te leh Inter-Agency Dengue Task Force te in Vector Control nakpi in semkhawm uh a, sanginn, inn ki lamthakna Construction Sites, Expressway tuinin luankhiatna cihte akipan thoza kapin thokang aomloh theihtheih nading in hanciam mahmah uhhi.\nNisim in hibang in Zika Virus ngah hongki behlap toto mawkleh lauhuai semsem khading hi. ZD Sawltak #zomidaily\nPrevious: Kum 12 aphapan pasalno 2 in numei kum 6 aphapan buan\nNext: GZA in Laaitui lo cim innkuan te huhna pia ~ Zingsol


url: =Zolai Kum Za Cin Jubilee Thuciam :: ZOMI DAILY\nposted on 12 December 2015 at 12:48 am Lomkholna: Article\nKUM ZA CIN JUBILEE THUCIAM\n(Centenary Jubilee Covenant)\nVanpi Leipi abawl asiam, tung PASIAN in ZOMITE hong puah hong zun dingin, tuma kum zakhat lai 1910 kumin, COPE topa-te nupa,Tedim khuapi-ah hong puak hi.\nCope topate hong tun KUM ZA CIN PAWIPI panin Zomite’ khang tangthu-ah mailam kalsuan nadingin Pasian hong huhna muangin, hih thute sem ding bawl dingin Pasian mai-ah ka kiciam hi.\nPasian hong piaksa, ZOGAM nuampi, le Zosuan’ tate tenna, giahna, luahna mun khempeuh Pasian’ ukna gam a suah theih nadingin, ki-itna, kilemna, hanciamna tawh nungta ning ci-in Pasian tungah ka kiciam hi.\nKum Za Cin Pawi akipanin, Jehovah Pasian pen, Zomi Nam bup Pasian hi-in Zosuan tate khempeuh zong Pasian minam hi dingin Zomi Nam bup Pasian tungah ap-in, Amah tawh hih lai munah ka kiciam uh hi. Tung Pasian aw, nangma minam dingin tuni akipan Zomi Nam bup hong sang ta in.\nPasian hong piaksa ka Zomi nam it-in, a manthanloh nading, le a minsiat a mindailoh nadingin, nungta ning, ci-in, Pasian tung leh Zomi nam bup tung’h ka kiciam hi.\nPasian hong piak etlawm Zogam, le ithuai Zomi namte a siat, a muat, a muih loh nadingin, Zogam bup le ka ten ka giahna, ka khawlna mun tengtengah guih theih, kham theih, zu le bengte a kipan adang guih theihte khempeuh ne lo, zang lo, zuak lo, pei lo dingin hih mun panin Pasian tungah ka kiciam hi.\nZomite hong kikhenkham sak thei Biakna, Pawlpi, pau le ham, tual lungsimte a kipan ki-el ki-huat theih nading thute khempeuh peelin, Zomi a piang pum khat a suah theih nadingin, ka hih theih tawpin hanciam ning, ci-in hihlai munah ka kiciam hi. Zomi Nam leh Zo khang tangthu a kipden nadingin, a kizang kipsa February kha 20 ni sim a, a kibawl ZOMI NAM NI ka omna mun peuhah, ka Zomipihte tawh ahi zongin, Pawlpi kim-in ahi zongin, phawk den bawl den ding hing, ci-in, hihlai munah ka kiciam hi.\nZomi Namte minam picing a suah theih nadingin, Cope topa hong patsak sa Zolai itin, zangin. puah ning, zun ning. Tua bangmah-in, Zopau, Zoham, Zonik, Zopuan, le hong phungvuh thei Zo ngeina hoih khempeuh zong zangin, kemin, puahin, zun ning, ci-in hihlai munah ka kiciam hi.\nPasian hong piak Zogam nuampi meihalna le mannei lo-a sing phukna tawh siatsuah lo-in, singkung lopa, nuntakna nei ganhingte, le huih le tui-te cing in, kem in, puah ning, zun ning, ci-in hihlai munah ka kiciam hi.\nCope topa le Sangmang dangte’n hong pantah-in, tualsung Sia masate hanciamna tawh Lungdamna thu kum zakhat sung hong tualbual zota-a, Zomite pen Pasian’ thupha ngah minam suak khinta hi. Kum Za Cin Pawi khen-ah Lungdamna thu, a za nai lo minam dangte tungah puak in,\nZOMI Vannuai PASIAN’ ZAT MINAM a suah theih nadingin, lungdam thupuak Mission nasepna, mimal kim le Pawlpi kimin, kin pen le sep penin nei nung, ci-in Pasian maiah hihlai mun pan ka kiciam uh hi.\nHONG BAWL, HONG SIAM, TUNG PASIAN AW,\nHIHLAI MUNAH NANGMA TUNGA KONG KICIAMNATE,\nKA TAKSUAH ZAWH NADINGIN\nKEIMA LAMAH HONG PANG TA IN. AMEN.\n(Hih pen Tedim khua-a Cope Centennial Jubilee pawi a khak nitak 28.11.2010 in Rev. Dr. Simon Pau Khan En in Pasian muanna le mipite tungah deihsakna tawh hong makaihna hi a, mipi ding kawmin taklam khutpek ciat veilam lungtang tungah nga kawmin Zomi bup Pasian tungh kiciamna (ki-apna) ahi hi. Kiciamna kammalte Siapa in simkhia-in, mipi in a gen bangin kizui diamdiam hi)\nPrevious: Malaysia gamsung ah Syria Refugee te honglutta\nNext: Mom Lai Lungzuan – 7


url: =Gambup kilemna maban (Union Peace Process -21st Century Panglong) :: ZOMI DAILY\nposted on 27 April 2018 at 7:13 am Lomkholna: BobTuangpi, Myanmar, News, Politics\nA (3) veina gambup kilemna khawmpi Union Peace Conference-21st Century Panglong pen hong tung ding May kha kal nunung ( last week of May, 2018) sung bawlzah ding ngimna kinei hi cih avaisai thunei khat in kipsakna nei hi.\nTua adingin athupi pen in tuama Nationwide Ceasefire Agreement Sign thuh nunung pen mualmi thautawi ahi New Mon State Party ( NMSP) leh Lahu Democratic Union (LDU) te in NCA thukhun ah a omsa bangin amau’ minam dinmun kikup masakna (National Level Dialogue) aneih masak ding uh kisam ding hi.\nTua teng ban ah tulaitak NCA sign thuh dingin akithawithawi pian Karenni National Progressive Parry ( KNPP) te leh gambup kilemna vaihawmpawl (Peace Commissioner) teng tutung 26-27, 2018 sung teng Kayah State khuapi Loikaw ah kamkupna nasiatak aneihlaitak uh zongh ahihi. Hong tung ding a (3) veina 21st Century Panglong khawmpi ma kiginkholhna khat zong hi gige hi.\nKNPP ahih leh mualmi thautawi kipawlna United Nationalities Federal Council (UNFC member) khat ahih ban ah Kayah State Level leh Union Level dong ah kumpi tawh kilemna abawlkhin (Bilateral Peace Agreement) anei khin uh hi aa, Nationwide Ceasefire Agreement (NCA) bel thukimna neinailo uhhi.\nZomi te’Kiginkholh Ding leh Muhkholh Ding Thu\nA tung ah igengensa gambup kilemna khawmpi 21st Century Panglong Khawmpi ahong piankhiatna abulpi leikhamangpi pen Zomite’ minam party ahi Zomi National Congress/Zomi Congress For Democracy in 2010 kumin party makaipi Pu Chin Sian Thang’ innpi Kalaymyo tangkona pan hong piangkhia ahihi cih thu imangngilh loh ding akisap mah bang tua ii agah ilawhkhak ding zong athupi pen ahihi. Tua ahih manin, ahong tung ding a (3) veina gambup kilemna khawmpi-21st Century Panglong khawmpi ading Zomi thautawi kipawlna leh Zomi Party abaihsa-in ikiginkholh hunta hi.\nGambup Kilemna Khawmpi Kikup Ding Thuguipite\nGambup kilemna khawmpi (21st Century Panglong) ah akikup ding thuguipi nam (5) kiseh hi. Tuate in:\n(1) Gamvai -Political Sector Principles\n(2) Sumlei sumzuakna Vai – Economic Sector Principles\n(3) Leitang leh Leisung Sumpiang Vai – Land and Natural Resource Sharing Sector Principles\n(4) Nuntak Khuasakzia Vai – Social Sector Principles\n(5) Gamsung Bitna Lam – Security Sector Principles cihte ahihi.\nHih atung aa thuguipite’ lak ah ahong tung ding gambup kilemna khawmpi ah kikup ding bulpite pen Gamsung Bitna -Security Sector Principles leh Gambup Gamcai Bulpi – Political Sector Principles te hong hiding ban ah khauhpai pen ding hi. Adiakin gambup bitna dingin gambup galkap khat neih ding vai (Federal Army/Union Army) leh 1947 Panglong thukimna omsa bangin, mualmite’ Kawlgam pan inntuan theihna (Right to Seccession) cihte hong kuitung mahmah ding hi.\nMyanmar gamsung mualmi thautawi kipawlna ah athahat penpen Federal Political And Consultative Committee (FPNCC -group -7), Nationwide Ceaaefire Agreement (NCA signatories Group -10) leh United Nationalities Federal Council (UNFC) cih bangin khenpi (3) pha hi.\nTua khenpi (3) teng lakah Zomite in Zomi leh Zogam ading koi pen pom ding ihihiam? Ipilvan ding leh ilampi ding isialkholh siam kul ding hita hi.\nNational League For Democracy makaih kumpi in ahih leh a omlai ama thuneihna kum (3) hun sungin amasak ding thubulpi ageelna ah\n(1) Gambup ah Thukhun Kizelh Nading leh Gammi Khatciat Nuntakna Kilapsang Nading- Rule of Law and Priority of Citizen’s Socio-economic Life\n(2) Gambup Kilemkikna – National Reconciliation and Peace Process\n(3) Gambup Kilemna Tungtawn 2008 Thukhunpi Puahna/Athak gelhna – 2008 Constitution Amendment Through Union Accord cihte masuanpi-in anei uh ahihi.\nKhahsuah Loh Ding Lampi\nTuate Zomite in ahunlapin ibawhlek pah theih ding hong thupi mahmah ding hi. Yangon – Mandalay lam azuan meileng (Train) ahih leh Yangon Station pan Mandalay lam zuanin paipaita hi.\nYangon pan Mandalay tun nading lamkal ah Station tampi kinawkto hi. Tua Yangon leh Mandalay kikal Station tuamtuamte ah akum dingte kumin akah dingte kah zeel hi. Yangon panin Mandalay tun dong tua bangin kongkhak kihong ahihi.\nTua mah bangin, NLD kumpi in zong 2008 thukhun puah nading lampi asial ah atunna abeisa a (2) vei gambup kilemna khawmpi -21st Century Panglong siksanin thubulpi (37/ 37 Union Accord Points) ngahkhinta uhhi (Deih leh deih loh tawh kisailo 2008 thukhunpi laih nading lampi sialna).\nMore: 21 Panglong Khawmpi ah mualmi thautawi tetawh kam kiselna tampi aom gamvai kikupna omding\nTua ahih manin, NLD kumpi hunsung 2016- 2020 kikal dong gambup kilemna ding mualmi thautawite leh akisaikha kipawlna khempeuh ading (Stakeholders) kongkhak kihonglai gige hi cih, sapna awnging kongzing tengah ging ciaiciai lai hi. Muhna Pulaak : Bob Tuangpi\nPrevious: Lorry khatin mawtawneu 2 nawkkha, mi 1 si in, palik 2 akhe kitan\nNext: Ki pholak khiatna gam (The Revelation Land)


url: =Baby Shower Games Party City Party City Baby Shower Invitations Depiction Party City Baby Shower Invitations Exciting For Easy Games Home Ideas Magazine Philippines Pdf Home Ideas Magazine Uk – lowongankerjabank.info\nBaby Shower Games Party City Party City Baby Shower Invitations Depiction Party City Baby Shower Invitations Exciting For Easy Games Home Ideas Magazine Philippines Pdf Home Ideas Magazine Uk\nOctober 9, 2018 No Comment on Baby Shower Games Party City Party City Baby Shower Invitations Depiction Party City Baby Shower Invitations Exciting For Easy Games Home Ideas Magazine Philippines Pdf Home Ideas Magazine Uk\nbaby shower games party city party city baby shower invitations depiction party city baby shower invitations exciting for easy games home ideas magazine philippines pdf home ideas magazine uk.\nhome decorating ideas outside birthday girl party city baby shower games best app websites,home ideas sioux falls sd baby g shower decoration lyrics video diy easy small pinterest,baby shower games party city diy home ideas pinterest design website outside,home organization ideas diy magazine australia decor for living room party city baby shower games appealing girl,home improvement ideas diy shower for a girl purple tags decorations party cheap organization,home library ideas pinterest design app magazine baby shower bingo cards party,home organization ideas diy design website sioux falls sd party city by shower games pics unique favors,home diy ideas cheap staging pinterest party city shower games image wonderful couples magazine australia,home decor ideas images magazine uk sculpt it baby shower game party city boy diy easy,country home ideas magazine baby shower party game diy pinterest.\nDanielle Steel The Award\nToastmaster Can Openers\nDuct Tape Head


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Videotapes ✖Remove constraint Subject: Videotapes Subject Files by subject ✖Remove constraint Subject: Files by subject Subject Clippings ✖Remove constraint Subject: Clippings Subject Rental housing--Law and legislation--New York (State)--Periodicals. ✖Remove constraint Subject: Rental housing--Law and legislation--New York (State)--Periodicals. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names McKee, Michael ✖Remove constraint Names: McKee, Michael Names Rent Stabilization Association of New York City ✖Remove constraint Names: Rent Stabilization Association of New York City


url: =Gamlak Vakna 27 | Siantongluan\nGamlak Vakna 27\nTua ciangin Josef tapate sung panin Manasseh tapa Makhir, Makhir tapa Gilead, Gilead tapa Hefer, Hefer tapa Zelofehad tanute a nai-ah hong pai uh hi. Ama tanute minte in: Mahlah, Noah, Hoglah, Milkah, leh Tirzah ahi hi.\nAmaute, Moses mai leh siampi Eleazar mai leh makaite mai leh mihonte khempeuh mai, kikhopna bukkongah ding uh a,\n"Ka pa uh gamlakah a si hi. Korah tawh kipawlin Topa langpangin a kikaikhawm mihonte lakah amah kihello hi. Ahih hangin ama khialhna hangin si a, amah in tapa neilo hi.\nAmah in tapa a neihloh man bekin bang hangin a beh sung panin ka pa uh min mangthang ding ahi hiam? Ka pa uh sanggamte lakah kote zong neihsa hong pia un," a ci uh hi.\nMoses in Topa mai-ah amau thu a gen hi.\n"Zelofehad tanute thugen man hi. Amau pa sanggamte lakah neihsa gamh amaute tungah na pia ding a, amau pa gamh amaute tungah na tungsak ding hi.\nIsrael mite tungah hih bangin na gen ding hi: Pasal khat si-in, tapa a neih kei leh, ama gamh a tanu na luahsak ding uh hi.\nAmah in tanu a neih kei leh, ama gamh a sanggam pasalte tungah na tungsak ding uh hi.\nAmah in sanggam pasal a neih kei leh, ama gamh ama pa sanggam pasalte tungah na pia ding uh hi.\nAma pa in sanggam pasal a neih kei leh, ama gamh ama innkuan tawh a kinai ama behpa tungah na pia ding uh a, amah in tang ding hi. Topa in Moses a thupiak bangin hih pen Israel mite tungah thukham leh ngeina kip hi ding hi, ci in," a ci hi.\nTopa in Moses kiangah, "Hih Abarim mual tungah paito in la, Israel mite tungah ka piak leitang en in.\nNa muh khit ciangin na sanggampa Aaron mah bangin nang zong na mite kiang na zuan ta ding hi. Bang hang hiam cih leh,\nmihonpite a kitot lai-un tui phualah keimah sianthosak ding hunin Zin gamlakah keima thu nong lehpan hi," a ci hi. (Hihte pen Zin gamlak, Kadesh gam Meribah tui-a thupiangte a cihna ahi hi.)\nMoses in Topa kiangah,\n"Topa mihonte, a cing neilo tuute a batlohna dingin amaute mai-ah paikhia-in amaute mai-ah a tum ding, amaute paikhiatpihin amaute a ciahpih ding, mihonte a uk dingin, Topa}, mi khempeuh tungah nuntakna a pia Pasian ahi nangmah in mi khat seh in," a ci hi.\nTopa in Moses kiangah, "Nun tapa Joshua, siamna a nei mipa la in la, ama tungah na khut nga in.\nSiampi Eleazar leh mihon khempeuh mai-ah amah na dingsak ding a, amaute muhna-ah amah za na pia ding hi.\nIsrael mihon khempeuh in ama thu a man theihna dingin thuneihna pawlkhat amah na guan ding hi.\nSiampi Eleazar mai-ah amah ding ding a, amah in Topa mai-ah Urim thukhenna tawh thu dotsak ding hi. Amah leh amah tawh a om Israel mi khempeuh, mihon buppi, ama thu tawh pusuak ding uh a, ama thu mah tawh sungtum ding uh hi," a ci hi.\nTopa in amah a thupiak bangin Moses gamta a, amah in Joshua la-in siampi Eleazar leh mihon buppi mai-ah dingsak a,\namah in ama tungah a khutte nga-in, Topa in ama tungah a gen bangin Joshua tungah za a pia hi.


url: =Tulaai Leitung Thuthang Tuamtuam Updates May 18, 2014\n· Daw Aung San Suu Kyi leh Ko Min Ko Naing makaai in Mandalay khuapi ah May 18,2014 ni in 2008 Kawlgam thukhun puahding vaai May 27kipan in mipi thukimna suaikaih kila kawikawiding a Hlutdaw pan kisu ding ci in genkhia hi. Tuaban ah gaalkaap te zong thuneihna bek adeih ahihlohna uh onglah uh kuulding cihbeh hi. Mipi 3,000,000 bang thungei in pai in nasia lua himai ei\n· North Korea Pyongyan khuapi sung a om Innkuan 100 kiim I teenna Dawl 13 Innpi khat May 18, 2014 ni in cim a upmawhna in mi 100 vaalsiding in ki ummawh hi. Hih tuahsiatna hang in North Korea kumpi te in athulamdang mahmah in thuumna neidep sam uhhi.\n· Libya dam te in Parliament House May 18, 2014 ni in atawlnga sa Gaalkaap mang khat I makaih thautawi migilo pawlkhat in sim uh a ban kaap in Inn susia gawp uh ahihman Parliament tawlkhat tawlngading in khensat uhhi.\n· US gamsung a Internet & Phone service lian mahmah khat ahi AT&T company te in Direct TV company $48.5billion tawh leiding in kigen khin uhhi. US kumpi thunei lamte leh Direct TV thunei lamten hihen acih leh kilei taktak ding uha, AT&T in Direct TV te customer US leh Latin American pan 40 million teng angahding uh hita hi.\n· Columbia gam saklam Fundacion khuapi sung ah May 18, 2014 ni in Sunday School pan aciah naupang kum 14 nuaisiah tuanna Bus pikhat kaangtum a mi 8 kihongkhia zo in 30 vaal in Topa kiang ah ongciahsan uhhi. Bus peen meitui atuh zang a tuapan meikaang hiding in kilam en hi.\n· Nigeria gam khunglam a om Kano khuasung Christian biakbuuk huangkhat ah mawtaw tung akisiah Bomb khat May 18, 2014 ni in puakkham ahihman inmi 4 si uhhi. Nungakno 200 vaal agumang Boko Haram migilo ten kosiah hi ci uhhi.\n· Syria gam Mleiha khuapi ah Syria kumpi deihlo Tapong te leh kumpi te nasiatak in May 17 ni kido uha, Tuamun ah Syria Air Defense Chief Gen Hussein Ishaq kapliam uha, azuih zuih uhleh May 18, 2014 ni in aliamma tawh nasi hi.\n· Malaysia Vanleeng mang tawh kisai tuni dongciang kimu nailo ahihman in May 18, 2014 ni in Malay-China-Australia gamthum thukikupna nei uha, China te in amau pilna zang in makaih ding a tuipi taw zongding in kithukim uhhi.


url: =CHILD DEVELOPMENT. Agelh - T. Sawm Lian - Laibu Saal\nHome > Thuluui/Articles > CHILD DEVELOPMENT. Agelh - T. Sawm Lian\nCHILD DEVELOPMENT. Agelh - T. Sawm Lian\n“Zing khuavak in sun hun ding a lah mah bangin,\nnaupan laia i nuntakzia in i picin hun ding lak hi”\nI. Naupang :\nIndian Majority Act, 1875; The UN Convention on the Rights of the Child 1989; leh The Juvenile Justice (Care & Protection) Amendment Act, 2006 in kum 18 nuailam, a pumpi ci le sa a picin hangin ‘naupang’ hi, ciin gen/sang hi.\nIndia kumpi in November 14 (Nehru suahni) pen Naupangte Niin kum simin zang den hi. Leitungbup in naupangte thupingaihsut mahmah ahih manin United Nation Childrens Emergency Fund(UNICEF) kici kipawlna December 11, 1946 in UN General Assembly in bawl hi.\nNaupangte nuntakzia (Erik H. Erikson) :\nII. Siamsinna-ah naupangte dikna : Naupang khantoh nadingin siamsinna kisam mahmah hi. Tua ahih manin siamsinna a naupangte dikna leh ngah ding thu pawlkhat gen dih ni :\n1) International Declaration of Human Rights – Article 26 leh,International Covenant on Economic, Social & Cultural Rights – Article 13 & 14 ah naupangte adingin Rights to Education kician takin kigelh.\nIII. Naupangte thuneihna(Child Rights) : Khangto dingin suakta taka om kisam hi. Eima dikna leh ngah ding ngah lo a, ukcipna leh maan lo taka ki-ukna leh vaihawmna tawh khantoh haksa ahih manin naupangte in a ngah ding uh leh hamphatna pawlkhat gen kik ni.\nIV. Nu le pa mawhna bawl (sex) leh numei-buan (rape) :\n· Registered / case filed-loh tampi om ding cih theih ding.\nRape a hoihlohna :\nTua bang thu hong hilh uh ciangin.. :\nNumei-buante daan a kipiak theihna :\n· Mizoramah a masa pen dingin rape hanga damsung thong kia dinga thukhenna a thuak masa pen Lalthuthlungliana (31) s/o Challiana, Thingsai khua, nihvei tak naupang a rape ahi hi.(Evening Post - July 21, 2007).\nV. Naupangte makaihzia ding – P3 :\nVI. Lai Siangtho sungah naupangte a kigendan :\n2) Israel mite tungah a tate kepzia ding uh Pasian in hilh (Gam. 4:9-10; 6:4-9; 11:18 - 21)\nVII. Naupangte kisap / picingte mawhpuakna :\nVIII. Naupang pen…. :\nMakaihna lo tawh naupangte in amau guakin kalsuan dingdan thei lo hi. Picing hi loin naupang hi uh ahih manin makaih mah kisam, kep mah kisam uh hi. Kikholhpih kisam a, itna tak tawh a mailam hun ding uh lampi ngaihsutsak a, haksatna tuamtuam a tuak uh cianga kingakna taak, a lungdamna uh leh haksatna uh zong a genpih theih ding uh hih kisam hi. Tua ahih manin : Amau ading kipiakhia ding (provision), siatna pan kem ding (protection), leh amau tawh hun zang khawm ding, a nuntakna sung uah kihel ding (participation).\nItem Reviewed: CHILD DEVELOPMENT. Agelh - T. Sawm Lian Description: Rating: 5 Reviewed By: Cinpu Zomi


url: =Pate' Ni Hong Piankhiatna Thu. (Atom in) A gelh - SIAM IA, US - Laibu Saal\nHome > Tun leh Zua Thu > Pate' Ni Hong Piankhiatna Thu. (Atom in) A gelh - SIAM IA, US\nPate' Ni Hong Piankhiatna Thu. (Atom in) A gelh - SIAM IA, US\nPate' Ni Hong Piankhiatna Thu. (Atom in)\nA gelh - SIAM IA, US\nHih Father’s day hong pian khia sak, a hong kipatna pen Ms. Sonora Louise Smart Dodd a kici numei tung panin ahong kipan ahi hi. 1909 kum in Spokane veng, Washington Biakinn ah Mother’s Day akizat lai takin Ms. Dodd va kikhawmin tua akikhopna panin Nute ni kibawl ahih leh Pate ni zong bawl ding hi cih hong ngaihsun khia hi.\nMs. Dodd pen kum 16 a phakin a nu in a nau suahna hangin a it lawmpa leh ata 6 te nusia hi. A nutsiat a nau ngek leh atate a Pa Mr. William Jackson Smart in kem to-in abuai mahmah nate leh a Pa itna te angaih sut ciangin Nute ni a kibawlna tung tawnin Pate ni hong piang khiana dingin Ms. Dodd in hong han ciam hi.\nMs. Dodd kum 27 hong pha ciangin US ah Father’s Day a hong pian theihna dingin hong gen koikoi in, mite in zahpih mahmah uh a, a hi zongin Spokane Ministerial Association leh khua sunga Young Men's Christian Association (YMCA)te in hong thukim/panpihna tawh Father’s Day akhat veina June 19,1910 in hong kizang hi. Ms. Dodd in Pate ni zat dingpen a pa suah ni June 5 ni-in zat ding ut a, ahi zongin kigin kholhna hun kinei man lo ding cihna tawh June 19 ni-in hong zang uh hi.\nU.S ah Hih Father’s day tawh kisai-in a masa penin President Woodrow Wilson in 1916 kumin zatding phalna pia hi. Tua khit ciangin President Calvin Coolidge in zong 1924 kumin mi khempeuhin Father’s Day zattek dingin gen hi. President Lyndon Johnson in zong June khan nipi thumna Father’s Day dingin 1966 kumin na sign (suaikai) hi. A tawpna ah President Richard Nixon in 1972 kumin Father’s Day pen June kha Nipi thumna Leitung bup in zat det dingin hong pulak khia hi.\nHih bangin Father’s Day hong piang khiatna dingin ah Pa a itna tawh hong hanciam Mrs.Sonora Louise Smart Dodd pen 1974 kumin Spokane ah kipahtawi hi. Mrs. Dodd in 1978 kumin hong nusia a, hong nutsiat in kum 96 pha hi.\nHauhna leh khansau ih ngah theihna dingin thupatna ah hih Father’s Day hong piankhiatna kong gelh masa hi. Efesa ih sim ciangin Pate thu man ding na gen a, zahtak le cin nang a dingin thu hong hoih in, leitung ah na khan a sau ding hi. na ci hi. Kolose sung ih et kik ciangin Pate thu man tawn tung ding pen Khristian na sep hi ci-in, thumanna in Pasian Lungdam sak na ci hi.\nSIAM IA, US\nNi Thupi Taangthu Thuluui/Articles Tun leh Zua Thu\nItem Reviewed: Pate' Ni Hong Piankhiatna Thu. (Atom in) A gelh - SIAM IA, US Description: Rating: 5 Reviewed By: Cinpu Zomi


url: =Syria gam ah singlamteh tung’h mi 2 ki khailum\nTangpi tangta mai singlamteh tungah kikhai napen Siangtho Ni Ngani leh Khazih Thawhkik pawpi hunsung in Tapidaw pawl tuamtuam in zehtanna limlahna in kinei bek ahihi. Tu’n Syria gamah Syria Islamist Ngongtat te thuneihna khua laizang mipi muhna ah zanni in mi 2 kikhai lum hi.\nSyria tualgal sungah Sarin gas( Huihning/ huihnamsia)tawh, meitui/ datsi bungpi (barrel bomb) te tangpi omkhopna numei naupang naungek deidanlo in zusa kua meikhut bangin kikhut sangin lah cikziat huailo zaw naven, tu’n khuamtung khailup thuak hong tamsim ta cihi.\nA tung aa limpen, ISIS kici Islam ngongtat pawlte in tuni aa khailum mi 7 lak ah khat hi, hih limpen ISIS te tweeter tawn in hawmkhia uhhi. 2014 kum a hong gingkhia hih ISIS pen Islamic State In Iraq and the ash-Sham cihna hi. Gamhtat leh ngongtat nalam ah Al Qaeda te zawlta cihding aa pha uhhi.\nHih khuamtung kikhai pen a khut le khe siktukilh tawh kikhen in a singpeek tungah sisan keunailo kimu thei hi. Puansia vomtawh mit kituamcip sak, zolai sangnaupang gualding te a mai lamkhat na ah ensak uhhi. Hihci bangpeuh a naupang pattah na uh hilo dia.\nA misi pen kumpi lam maw, langpang lamcih kician lohi. Hih tawh kisai thu kicing a kikan sanlaitak hi. Social media ah hih lipkhap huai ngongtatna khah zihziah uh aa, member zonna dingin a neih uh cihi. Tua in, tha hat in muantaak hi ung cihlah na cihi. A kihawmkhiat zawh sawtlo in lungdampih na, pahtawina, thupi sakna cihbang laimal te ciakna/ comment mun ah ging lialua ci uhhi.\nHih thupiangna Raqqa khua pen Syria Tapidaw khuakhat hi aa, ISIS te in pawlpi Makai te tungah thuthum zasak uhhi, Islam ah piangthak ding maw, kongcih bangbang in gamta luheek dingmaw aihkeh sihna cih thuthum teelsak uh cihi.\nTu tadih inzongh Tapidaw tetung ah ISIS in siahsum a dong ngekngek lai tak uhhi. Hih ki khailupna pen amasa pen hilo in, Thawhkik Nipi Ni zawh a masa pen cihnop na bek ahihi.\nHih khuamtung ah kikhai napen ISIS te thukhen zum hipah, ngongtat limlak hipah, mipi tungah thuneihna limlak zong hipah ci uhhi. Amau thumanglo te lamtawpna muhsakna zong hipah hi.\n1996 kum Tedim, Tonzang gam ah hong thunei nuam CNF/A tezongh mipi tungah thuhilhna leh thuneihna limlak na in mitampi in thuakkhin hi, siahsum tawh kisai thukhen na in Saiizang hausa tetung ah hong ngongtat khin uhhi.


url: =Notice: Undefined index: id in /home/v0q06xt3e0f5/kalaycatholicdiocese.com/newview.php on line 198\nPawlpi Huang Thupha Piakna\nTuithang Parish a cing a kem Rev ။ Fr. ရေ. John Lian Cin Pau ii vaihawm siamna leh thuzui mite hanciamna tawh Tuithang khuanawl ah RCM pawlpi in huang thak khat nei-in Kalay Diocese hong cing hong kem Bishop Felix in tu nung nipi ni (29.11.1020) ni-in thupha piak na nei hi cih lungdamna thu kiza hi.\n#Tuithang #kalaydioces #news #blessing


url: =Kawlpi ah palik kineih mi 5 in numei khat buanhuan :: ZOMI DAILY\nposted on 4 August 2016 at 2:56 pm UTC+9:30 Lomkholna: Kalaymyo, Myanmar, News, Sawltak\nZanni August 03 nitak 11pm hunpawl in Kawlpi ah khangno pawlkhat palik kineih in numei khat man uh a, khuanawl ah paipih in buanhuan uh cihthu DVB pan kiza hi. Kalaymyo Police Station pan thunei khat ii genna ah zanni Tahan vengsung Bogyoke lamzikpi gei ah lawm ki ngai akiho hithiat in aomlaitak, khangno pawlkhat hongpai uh a, palik kahi uh ci uhhi.\nLawm ki ngai te kiangah Police Station ah hongzui un, nong zuihnopkei uhleh sum naliau uh kulding hi acihuh ciangin 30,000 hongpia nung acih uhleh tawmlua ci’n a numei nu man uh a, a pasal pen taisak uhhi. Tuakhit ciangin a numei pen khuapualam ah paipih in abuanhuan uh cimawk hi.\nA pasal in hihvai Police Station ah vakopahthei ahih manin, palik te’n zongpah ngeingai uh a abuanlaitak mahin vamankik thei uh cihi.\nHih numeinu abuanhuan in a upmawh uh mi 5 hi a, tualak ah nihte pen University sangnaupang kici hi. Mi 4 mankhiazo uh a, adang khatpa pen taisuah uhhi. Avek un Kawl Burmese vive hihtuak hi.\nHih khangno te’n abuanna munpen buannawilak hi a, palik tetawh tuamun ah ki tanglaiphot uh ahih manin, mibuan te buanphiatphuat liang uhhi. Buan athuak numeinu pen kum 28 aphakhin khat cih kiza hi.\nKawlpi khuasung nangawn ah hihbang in ahon in kibuanna te hong omtazen pen thangpaihhuai mahmah hi. Nunglam in India gamsung ah hihbangdan gamtatna te tamveipi kiza ngeikhin a, ki mulkim mahmahtek hi. Tu’n Zomi tampi ateenna Kawlpi ah hihbang thuginalo hong omman in hehhuai leh patauhhuai hi.\nAdiakdiak in numeino te hihbang in palik kineih, galkap kineih khawng ih tuahkhakloh nading in hong matsawm aomlehzong hong matsawmte koipan, amau ii ID cihte ahi zongin dotngamding kisam khading hi. Tuate hong lahtheihkei uhleh koimah hong paikhiatpihma in huhna ngenin venglehpaam ii zakding in kiko khialeh apumpi ki bawlsia manloding, khuapua ah buanthuak manloding ahih manin, hoihzawthei khading hi. ZD Sawltak #zomidaily\nPrevious: Singapore: Nu Piang Ngaih Don hong thahlupsa te nuta\nNext: BMF ten Zogam khuaphuuk pan kidal kholh nading sum teng 1000 pia\nTulaai Leitung Thuthang Tuamtuam Updates December 28, 2015